25. Cirkulæreskrivelse, orienteringssager m.v.\n26. Godkendelse af revidering af beredskabsplan for Herning Kommune\nSagsnr.: 14.00.00-G00-1-17 Sagsbehandler: Thomas Herskind\nGodkendelse af revidering af beredskabsplan for Herning Kommune\nHerning Kommunes beredskabsplan forelægges ØKE til godkendelse.\nMindst en gang i hver byrådsperiode skal byrådet godkende Herning Kommunes beredskabsplan.\nProjektgruppen, repræsenteret ved alle direktørområder i Herning Kommune, har arbejdet med at opdatere beredskabsplanen og opbygge en digital struktur for beredskabsplanen. Beredskabsplanen er udarbejdet i løbende dialog med Brand og Redning Midt Vest (BRMV).\nDe væsentligste ændringer ift. seneste beredskabsplan:\n1. Implementering af beredskabsplan i digital løsning\nProjektgruppen har udviklet opsætning i C3 med inspiration fra Ringkøbing-Skjern Kommune og Silkeborg Kommune\n2. Præcisering af formål, principper og overordnet tilgang til kriseledelse i Herning Kommune, herunder krisestabsorganisering\nEfter input fra direktionens drøftelse 25. juni 2020 samt dialog med Brand og Redning Midt Vest er principper for og formålet med kriseledelse i Herning Kommune uddybet i Generel Plan for fortsat drift. Desuden er der tilpasset i forhold til høringssvar fra Beredskabsstyrelsen. Planen har således været i høring i Beredskabsstyrelsen.\nDet fremgår af svaret, at det er styrelsens generelle vurdering at:\n”Udkastet til Herning Kommunes generelle beredskabsplan fremstår som handlingsorienteret og strategisk forankret med gode beskrivelser af kommunens kriseledelse og krisestabe, fælles overordnede trin og krav til handling i krisers akutte fase, samt relevante instrukser, bilag og baggrundsoplysninger. Planen kan dermed udgøre et velegnet styringsredskab samt ramme for underliggende delplaner, instrukser og action cards i kommunens forvaltninger, afdelinger og institutioner.”\nStyrelsen har samtidig en række forslag til forbedringer, hvoraf mange er af redaktionel karakter.\nForslagene er tilrettet i relevant omfang.\nat beredskabsplanen godkendes\n27. Godkendelse af sundhedsberedskabsplan 2020-2024\nSagsnr.: 29.30.10-P15-1-20 Sagsbehandler: Mie Kaastrup Toft\nGodkendelse af sundhedsberedskabsplan 2020-2024\nSundhedsberedskabsplan godkendes sammen med Beredskabsplan\nKommunalbestyrelsen skal således en gang i hver valgperiode, udarbejde og vedtage en plan for sundhedsbered-skabet. Planen skal omfatte den del af den primære sundhedstjeneste, som kommunerne har ansvaret for, dvs. hjemmepleje, hjemmesygepleje, plejecentre og specialinstitutioner, psykologer og sundhedspleje.\nKommunernes overordnede beredskabsplan består af Plan for fortsat drift samt diverse delplaner for kommunale institutioner osv. Sundhedsberedskabsplanen er en delplan i forhold til det samlede beredskab, og skal derfor ses i sammenhæng med de generelle beredskabsplaner i kommunerne, Region Midtjyllands Sundhedsberedskabsplan samt øvrige kommuners sundhedsberedskabsplaner.\nPlanen kan enten aktiveres selvstændigt eller som en indsatsplan til kommunernes generelle beredskab.\nSundhedsberedskabsplanen skal overordnet udgøre en ramme for effektiv og fleksibel handling i den situation, hvor kommunerne udsættes for en ekstraordinær situation.\nDenne sundhedsberedskabsplan er udarbejdet på baggrund af de tre kommuners tidligere Sundhedsberedskabsplaner og Sundhedsstyrelsens Vejledning fra 2017 ” Planlægning af sundhedsberedskab – vejledning til regioner og kommuner”. Sundhedsberedskabsplanen er sendt i høring i Sundhedsstyrelsen, Region Midtjylland, nabokommunerne samt alle kommuner i Vestklyngen. Høringssvarene er indarbejdet i denne udgave.\nEvalueringer i relation til corona pandemien vil sandsynligt afstedkomme tiltag og ændret lovgivning, som har indvirkning på Sundhedsberedskabsplanen. Dette vil løbende blive indarbejdet i sundhedsberedskabsplanen.\nSundhedsberedskabsplanen er primært udarbejdet efter:\n- Sundhedsloven §210\n- Bekendtgørelse om planlægning af sundhedsberedskabet nr. 971 af 28/06/2016\n- Planlægning af sundhedsberedskab – vejledning til regioner og kommuner, Sundhedsstyrelsen, 2017\nPlanen tager desuden afsæt i de nationale sikkerheds- og beredskabsvurderinger, og den lokale risiko- og sårbarhedsanalyse.\nat Sundhedsberedskabsplan for Herning Kommune godkendes\nBILAGSundhedsberedskabsplan Herning Kommune Ikast-Brande Kommune og Ringkøbing-Skjern Kommune 2020-2024\nBILAGSundhedsstyrelsens rådgivning til Herning_Ikast_Brande_Ringkøbing_Skjern Kommuners sundhedsberedskabsplan november 2020\n28. Diverse anlægsregnskaber på vedrørende salg af grunde\nSagsnr.: 00.32.04-Ø00-1-21 Sagsbehandler: Steen Dahl Pedersen\nDiverse anlægsregnskaber på vedrørende salg af grunde\nDer aflægges anlægsregnskab for en række projekter, der vedrører salg af arealer, ejendomme m.v.\nDen samlede økonomi for de 13 anlægsprojekter er, at i forhold til en nettoanlægsbevilling på en indtægt på i alt 8.317.000 kr. er der en nettomerindtægt på 393.790 kr.\nAnlægsregnskaber på Serviceområde 02 Arealerhvervelser/salgsindtægter:\nAnlægsregnskab på Serviceområde 15 Kultur:\nKommentarer til de enkelte anlægsprojekter:\n001 112 Salg af mindre arealer 2018\nVedrører salg af fem mindre arealer.\nMerindtægten vedrører salg af restareal i udstykningsområdet, Grønningen i Aulum.\n001 113 Salg af mindre arealer 2019\nVedrører regnskabet for salg af 9 mindre arealer.\nDer er givet en nettoanlægsbevilling på en indtægt på 199.000 kr. netto.\nI forhold hertil har der været en nettomerindtægt på 14.621 kr.\n005 079 Areal af matr. nr. 230a Herning Bygrunde\nSalg af et mindre areal på 1.122 m2\nmellem Grøndahlsvej 11-17 og Knudmosen.\nAnlægsbevillingen er på netto 1,786 mio. kr.\nI forhold til denne har der været en nettomerindtægt på 46.723 kr.\n005 086 Salg af areal på Rolighedsvej\nHerning Kommune udbød den 30. august 2017 tre sammenhængende grunde på ca. 878 kvadratmeter til boligformål ved Rolighedsvej i Herning. Arealet var tidligere benyttet som midlertidig parkeringsplads.\nI forhold til den samlede bevilling på en nettoindtægt på 1,760 mio. kr. udviser regnskabet en merindtægt på 51.722 kr. netto.\n011 095 Vestergade 3, st. tv., Herning og 011 096 Vestergade 3, st. th., Herning\nDe to ejerlejligheder er opkøbt, således at hele ejendommen kan nedrives, og arealet anvendes til etablering af et torv i henhold til lokalplanens bestemmelser.\nDen samlede udgift har været 3,463 mio. kr., hvilket er 28 t.kr. mindre end bevillingen.\n013 085 Salg af Sebbesandevej 2B, Herning\nEjendommen havde tidligere huset produktionsskolen i Herning, indtil denne flyttede til nye lokaler i Herning.\nDa ejendommen ikke kunne benyttes til andre kommunale formål, blev denne udbudt til salg.\nNettoprovenuet ved salget blev 911.112 kr.\n013 086 Salg af Museumsgade 28, Herning\nVedrører salget af ejendommen hvor Danmarks Fotomuseum tidligere havde til huse.\nDer indkom 12 tilbud på ejendommen.\nEjendommen blev solgt til den byder, der opfyldte udvælgelseskriterierne baseret på økonomi og arkitektoniske krav m.v. bedst.\n301 073 Salg af Vestermarken 3 og Søbysøvej 5\nDe to tidligere lærerboliger havde fungeret som undervisningslokaler for skolen i Kølkær, men havde i en årrække stået tomme og ubenyttede hen.\nI forhold til bevillingen på 160.000 kr. har der været en merindtægt på 82.000 kr. der skyldes:\n40.000 kr. skyldes at køber tilbød 200.000 kr. for begge matrikler, hvoraf der blev fratrukket moms i forbindelse med anlægsbevillingen. Da der var tale om en momsfri handel var indtægten reelt 200.000 kr.\n42.000 kr. skyldes et efterfølgende forlig indgået med køber. I forbindelse med udstykningen skulle der ske separering af vand, kloak og fjernvarme, da de samme rør forsynede både skole, SFO og boligerne. Udgiften til separering var i udbudsbetingelserne væltet over på køber. Det viste sig i praksis uhensigtsmæssigt i den efterfølgende dialog med forsyningsselskaberne, hvorfor aftalen i stedet blev, at køber skulle betale et fast beløb, mod at kommunen afholdte omkostningerne til separeringen. Dette er også forklaringen på, at udgiftsposten i forbindelse med salget er større end oprindeligt bevilliget.\n514 088 L.V. Bircks Vej 13, Hammerum\nEjendommen har tidligere været ejet af den selvejende daginstitution Børneby Øst.\nI forbindelse med kommunaliseringen af Børneby Øst overgik ejendommen til Herning Kommune.\nEjendommen blev udbudt til salg gennem ejendomsmægler og der indkom 6 tilbud på ejendommen.\nOmkostningerne i forbindelse med salget har været ca. 34 t.kr. lavere end forventet.\n514 092 Nylandsvej 11, Vildbjerg\nEjendommen er beliggende med et samlet grundareal på 3.790 m2, og er bebygget med 2 bygninger. Ejendommen er en tidligere daginstitution, som er blevet erstattet af den nye daginstitution Himmelblå.\n514 093 Ollingvej 55, Kibæk\nSalg af ejendom i Kibæk beliggende på et 23.288 m2 stort areal. Ejendommen er en tidligere daginstitution, som blev erstattet af den nye daginstitution Klatretræet. Salgsindtægten på 300.000 kr. er beregnet som areals værdi på baggrund af placeringen i landzone.\n364 078 Overdragelse af Fasterholt Skole\nAnlægsregnskab for overdragelse af Fasterholt gl. Skole til Udviklingsselskabet Fasterholt ApS. Der er udbetalt anlægstilskud til udviklingsselskabet samt afholdt udgifter til advokat, landinspektør og ejendomsmægler. Skøde for ejendommen er under udarbejdelse. Ejendommen er blevet udstykket i to selvstændige matrikler, idet Herning Kommune beholder et areal til byudvikling i Fasterholt. Området er betinget byggemodnet. Derfor er der ikke udfærdiget skøde til Udviklingsselskabet endnu.\n29. Disponering af midler til markedsføring af lokal handel\nSagsnr.: 24.10.00-A00-3-20 Sagsbehandler: Anne Kristine Hundahl Mikkelsen\nDisponering af midler til markedsføring af lokal handel\nØvrige sagsbehandlere: Henrik Kjeldsen, Kristina Gaardsted\nHerning Kommune har en vision om at blive ved med at have et velfungerende handelsliv, da det er en del af den overordnede vision om, at Herning Kommune vil være et godt sted at leve. Derfor afsatte Økonomi- og Erhvervsudvalget ultimo 2020 kr. 500.000 til en strategisk indsats for detailhandlen i hele kommunen, som bl.a. indebærer kompetenceudvikling, trafiktæller og strategisk markedsføring.\nFor at styrke indsatsen i forbindelse med en genåbning af detailhandlen, anbefaler administrationen at disponere yderligere kr. 500.000 til at understøtte markedsføringen af den lokale handel i hele Herning Kommune.\nDen 2/11 2020 bevilligede Økonomi- og Erhvervsudvalget kr. 500.000 til en øget strategisk indsats i detailhandlen. Den lokale detailhandel er truet grundet ændrede indkøbsvaner, e-handel samt ikke mindst Covid-19 krisen. Dette kan potentielt koste lokale arbejdspladser samt på sigt Herning Kommunes position som handelsby.\nEn levende handelsby er en grundsten i Herning Kommunes historie og selvforståelse samt en væsentlig faktor i den samlede vision om, at Herning Kommune vil være et godt sted at leve. Samtidig er en velfungerende bymidte samt levende og stærke centerbyer en betydelig faktor for den samlede oplevelse, for tiltrækning og for fastholdelse, når kommunen afholder store events, kultur- og sportsbegivenheder. Derfor skal Herning Kommune også have et handelsliv i fremtiden.\nDen strategiske indsats indebærer 1) etablering af trafikmåler, der kan danne grundlag for et databaseret markedsføringsmateriale, 2) kompetenceudvikling af hele detailhandlen i kommunen samt 3) strategisk markedsføring af detailhandlen i kommunen.\nAdministrationen anbefaler, at man for at styrke indsatsen disponerer yderligere kr. 500.000 til en særlig markedsføring af den lokale handel, som kan bringes i spil ved en genåbning af detailhandlen. I indsatsen markedsføres Herning som handelsby som ét hele, det vil sige city og centerområde.\nAf de kr. 500.000 afsættes endvidere et beløb til centerbyerne, som fordeles efter ansøgning.\nPuljen til centerbyerne har til formål at genstarte detailhandlen efter Corona. Administrationen opsætter ansøgningskriterier herfor.\nUdgiften finansieres af allerede afsat budget på Serviceområde 20, Administration, funktion 06.48.67 Vejledning og Erhvervsudvikling.\nder bevilliges kr. 500.000 i 2021 til markedsføring af den lokale handel, som finansieres af allerede afsatte midler på Serviceområde 20, Administration, funktion 06.48.67, Vejledning og erhvervsudvikling.\nIndstillingen er tiltrådt, dog således at der politisk ønskes en proces med et minimum af administration. Det er samtidigt et ønske, at midlerne anvendes, hvor det giver mest mulig merværdi.\n30. Henvendelse fra Vildbjerg Handelsforening, Vildbjerg Erhvervsforening og Vildbjerg Borgerforening\nHenvendelse fra Vildbjerg Handelsforening, Vildbjerg Erhvervsforening og Vildbjerg Borgerforening\nVildbjerg Handelsforening, Vildbjerg Erhvervsforening og Vildbjerg Borgerforening har rettet henvendelse til Herning Kommune om et økonomisk tilskud på kr. 50.000 årligt i 3 år til ansættelse af en koordinator.\nAdministrationen bifalder de gode intentioner om at skabe vækst og udvikling i centerbyerne, men anbefaler at afslå henvendelsen.\nTil gengæld imødekommes ambitionerne i anden sag på indeværende Økonomi- og Erhvervsudvalgsmøde, Sag 29. Disponering af midler til markedsføring af lokal handel, hvor det foreslås at afsætte en pulje til centerbyerne i Herning Kommune, som uddeles efter ansøgning.\nDen 18. januar 2021 modtog Herning Kommune en fælles-henvendelse fra Vildbjerg Handelsforening, Vildbjerg Erhvervsforening og Vildbjerg Borgerforening om et økonomisk tilskud på kr. 50.000 årligt i 3 år til ansættelse af en koordinator, der skal håndtere aktuelle og kommende opgaver i henhold til byens udvikling og vækst. Bykoordinatoren er allerede ansat og har tidligere fungeret som en frivlillig ildsjæl i byen.\nHerning Kommune ser positivt på ambitionerne om at skabe vækst og udvikling i centerbyerne med udgangspunkt i lokale drivkræfter og samarbejder mellem forskellige lokale aktører. Derfor er der på indeværende Økonomi- og Erhvervsudvalgsmøde en sag vedrørende disponering af midler til markedsføring af lokal handel (sag nr. 68), hvor det foreslås, at der dedikeres en pulje i 2021 til de fem centerbyer: Kibæk, Sdr. Felding, Sunds, Aulum og Vildbjerg, og som fordeles efter ansøgning. Puljen oprettes til at styrke de lokale initiativer og markedsføringsindsatseri forbindelse med detailhandlens genåbning.\nPuljen skal også ses som en måde at styrke den samlede strategiske indsats på kr. 500.000 til detailområdet, som blev besluttet i Økonomi- og Erhvervsudvalget ultimo 2020, og som bl.a. indebærer kompetenceudvikling og markedsføring af hele Herning Kommunes detail - herunder også centerbyerne - for netop at skabe en hel kommune i vækst.\nAdministrationen finder, at ovenstående er det bedste løsningsforslag for at imødekomme de gode intentioner og tilgodese alle centerbyer i Herning Kommune på lige vilkår samt efterleve de mål, der relaterer sig til centerbyerne i kommuneplanen. Det vurderes ikke, at indsatsen på de kr. 50.000 årligt over 3 år vil stå mål med udbyttet, eller endvidere være en bæredygtig løsning for hverken Vildbjerg eller de øvrige fem centerbyer, for hvem en sådan belutning ville danne præcedens.\nDerfor anbefaler administrationen at give afslag på henvendelsen med henvisning til sag nr. 29 vedr. disponering af midler til markedsføring af lokal handel.\nat der gives afslag på henvendelse om økonomisk tilskud på kr. 50.000 årligt i tre år til finansiering af koordinator.\nBILAGHenvendelse fra Vildbjerg Handelsforening, Vildbjerg Erhvervsforening og Vildbjerg Borgerforening\n31. Opkvalificering af teknikere i metalindustrien\nSagsnr.: 15.03.00-Ø40-1-21 Sagsbehandler: Lajla Johansen\nOpkvalificering af teknikere i metalindustrien\nI dag mangler de dygtigste teknikere i industrien tilstrækkelig faglig efteruddannelse.\nVidenscenter DAMRC vil skabe en ny form for efteruddannelse og opkvalificering for de dygtigste teknikere i metalindustrien. Der søges om 302.000 kr. til et Herning-baseret uddannelsesinitiativ, der skal være forløber og prøveforløb for udvikling af et industrinært koncept for fremtidens efteruddannelsesforløb i metalindustrien.\nMetalindustrien halter bagefter, når det kommer til opkvalificering af de dygtigste faglærte. Det skyldes blandt andet:\n1) At der er et ringe udbud af kurser til de dygtigste teknikere\n2) At der er lav interesse for efteruddannelse hos den enkelte tekniker\n3) At kurserne ofte af flere dages varighed og fysisk langt væk fra arbejdspladsen\nDAMRC er et nationalt videnscenter for teknologi, og de vil udvikle et undervisningsformat, der bryder ovenstående barrierer for efteruddannelse i industrien.\nDe vil udvikle et nyt format, der gennem en kombination af fysiske undervisningsmaterialer, AR/VR-teknologier og semi-fysisk tilstedeværelse skaber et attraktivt uddannelsesforløb: Undervisningen vil foregå hands-on, på virksomheden og på et niveau, at det bliver attraktivt for dygtige teknikere.\nDer vil være et potentiale i at styrke DAMRC’s udvikling af et nyt opkvalificeringsforløb. Dels vil DAMRC’s position som national vidensleverandør blive styrket, og dels vil virksomhedernes arbejdskraft inden for produktion og industriteknik blive opkvalificeret.\nProjektet vil tage afsæt i international best practice og udvikles i dialog med 3-5 lokale virksomheder. Undervisningsforløbet vil blive ud- og afviklet inden 1. juli 2021. Derefter vil projektevalueringen danne afsæt for at søge eksterne midler til et permanent, landsdækkende efteruddannelsesforløb.\nDer udbydes i forvejen en bred vifte af uddannelsestilbud til industrien af Herningsholm Erhvervsskole. DAMRC’s projekt vil være et supplement hertil og giver mulighed for at fokusere mere specifikt på de dygtigste og mest motiverede teknikere i de lokale produktionsvirksomheder. På den måde bidrager projektet til at øge konkurrencekraften for vores lokale virksomheder, da uddannelsesforløbet skal introducere nyeste teknologi og bearbejdningsviden.\nDer bevilliges 302.000 kr. til projektet i 2021. Beløbet finansieres af allerede afsatte midler på Serviceområde 20, Administration, funktion 06.48.67 Vejledning og erhvervsudvikling.\nat der bevilliges 302.000 kr. i 2021 til udvikling af nyt undervisningsformat til efteruddannelse og opkvalificering af de dygtigste teknikere i metalindustrien\nat udgiften finansieres af allerede afsatte midler på Serviceområde 20, Administration, funktion 06.48.67 Vejledning og erhvervsudvikling\nat administrationen bemyndiges til at indgå aftale med DAMRC om at udvikle efteruddannelsesforløb\nBILAG210201 Lokalt uddannelsesinitiativ i Herning_DAMRC\n32. Riverfisher - Status og frigivelse af anlægsbevilling\nSagsnr.: 24.05.00-P22-1-15 Sagsbehandler: Anne Louise Ravn Braad\nRiverfisher - Status og frigivelse af anlægsbevilling\nRiverfisher er et tværkommunalt samarbejde mellem Viborg Kommune, Ringkøbing-Skjern Kommune, Skive Kommune og Herning Kommune og omfatter pt. de to åer, Karup Å og Skjern Å.\nRiverfisher er et egnsudviklingsprojekt med lystfiskeriet som vækstdriver, der har til formål at skabe vækst blandt små og mellemstore virksomheder fx overnatningssteder, grejbutikker, lokale købmænd, restauranter mv. Dette arbejde fortsætter i 2021 med samarbejde med erhvervsnetværk ved de to åer, markedsføring på de sociale medier, udvikling af hjemmesiden Riverfisher.dk og presseture for lystfiskermagasiner. Samtidig arbejder Riverfisher for at skabe gode betingelser for laksene og havørrederne gennem vandløbsprojekter og synliggørelse af vandløbsarbejdet.\nI 2021 vil der ligeledes blive arbejdet for at udvide kommunesamarbejdet med flere kommuner med fokus på bl.a. Store Å og Gudenå.\nDer anmodes om frigivelse af rådighedsbeløb på i alt 0,259 mio. kr. til åturisme i 2021 til projektaktiviteter.\nRiverfisher tilbyder et unikt produkt med et laksefiskeri i international klasse ved Skjern Å og et ditto havørredfiskeri i Karup Å. Det betyder, at der er et stort økonomisk potentiale i den internationale high-end målgruppe.\nGrundlaget for egnsudviklingsprojektet Riverfisher er et godt fiskeri med sunde og stærke bestande af laks og havørreder. Vækstpotentialet gennem Riverfisher kan understøttes gennem indsatser, der fremmer lakse- og havørredbestandene i åerne.\nDerfor anbefales det at anvende midler til vandløbsprojekter, målrettet laks og havørredbestandene. Det viser både en ansvarlighed overfor naturgrundlaget, og at der arbejdes på at gøre fiskeriet endnu mere attraktivt, hvilket i høj grad er "reason to go" for mange lystfiskere. Derfor vil disse indsatser også blive markedsført.\nStatus på projektet 2020\nRiverfishers sæson 2020 har været meget ramt at Corona. Målgruppen for Riverfisher er som ovenfor beskrevet de internationale lystfiskere, og idet grænserne har været lukkede og langt de fleste mennesker på tværs af hele verden har holdt sig hjemme i eget land, så kan det selvfølgelig ses på tallene fra de to åer. Den forventede fremgang i antal bookede guidninger, overnatninger, salg af fiskekort mv. er ikke indfriet. Der er dog stadig registreret fremgang.\nDer blev i 2020 solgt guideopgaver gennem Laksens Hus for 120.000 kr. Mod 38.500 kr. I 2019. En stigning på mere end 300 procent. Guiderne melder om 40 % aflysninger af forudbestilte guidninger grundet COVID-19-restriktioner.\nMen på trods af Coronapandemien, har der alligevel været mange danske lystfiskerturister og også nogle udenlandske ved Skjern Å.\nSkjern Å har igen i år været helt fremme, som en lakseå i verdensklasse. Som et af de eneste laksevandløb i verden, ses det, at laksebestanden er opadgående, hvilket fortsat og på trods af Coronapandemien stadig giver stor interesse for Skjern Å.\nLaksens Hus har i 2020 haft 2986 besøgende.\nHvor fiskeriet i Karup Å i 2019 var svært, var det i 2020 bare lidt længe om at komme i gang. Således var der helt frem til juli fanget meget få fisk. Til gengæld var det derefter en sæson, der i perioder bød på fiskeri i verdensklasse.\nSelve sæsonen ved Karup Å bar som resten af verden også præg af Coronapandemien. Der har været mange aflysninger af udlejninger og guidninger fra lystfiskere fra udlandet. Til gengæld har så godt som alle, der aflyste deres fisketur i 2020, meldt deres ankomst i 2021, hvis omstændighederne tillader det.\nGenerelt har der trods diverse restriktioner været en fin søgning på Karup Å, og antallet af henvendelser har været meget lig 2019. Det til trods for at omstændighederne med COVID-19-restriktioner i verden gjorde, at der i 2020 var væsentlig færre opslag fra Riverfisher Karup Å. Særligt har mange fundet vej via hjemmeside og Facebook.\nSamarbejde med de fire kommuner om at udvikle destinationen og styrke destinationsidentiteten.\nDet regionale projekt Riverfisher (åturisme) 2018-2020 er afsluttet med udgangen af 2020, og slutrapport afleveres til Region Midt medio februar 2021.\nAfdækket muligheder for, at der kan indgå yderligere åer i Riverfisher (Gudenåen, Varde å, Store Å). Gudenåen har vist stor interesse for at indgå i Riverfisher, og der har været holdt flere møder med kommunerne og lystfiskerforeningerne herom.\nFastholdelse af en høj synlighed og markedsføring til målgruppen gennem sociale medier, pressetur og film. Herunder også tilpasse og udvikle riverfisher.dk.\nI samarbejde med lystfiskerforeningerne ved Karup Å og Skjern Å, er der gennemført vandløbsprojekter til fordel for større og stærkere fiskebestande.\nRiverfisher har i samarbejde med Karup Å Sammenslutningen (KÅS) foretaget en effektundersøgelse af det store projekt med gydebanken ved Sønder-Resen, og også i år viste resultatet fantastisk fine tal. Særligt positivt er det, at der allerede først i december blev spottet mange store havørreder på gydning på gruset på gydebanken. Det lover godt for de kommende år.\nDer har i 2020 fortsat været arbejdet målrettet med afgræsning langs Karup Å for at få bekæmpet sødgræsvæksten og få genskabt en naturlig brink i vandløbet. Der er nu kommet kreaturer på de arealer, som Riverfisher har været igangsætter på, og samtidig har afgræsningsprojektet nu bredt sig, så også foreninger, lodsejere og KÅS har været igangsættere på lignende projekter, herunder et stort projekt ved Høgild.\nErhvervsnetværkene for Karup Å og Skjern Å var for 2020 planlagt at køre som 2 selvstændige netværk for hhv. Karup Å og Skjern Å for at imødekomme et ønske om mere lokal forankring. Men pga. Coronapandemien har netværksmøderne ikke kunnet gennemføres. Det forventes at mødeaktiviteten i de to netværk genoptages i foråret 2021, så snart COVID-19-restriktionerne tillader det.\nDer er udsat lakseyngel i Skjern Å systemet med støtte fra Riverfisher.\nAfdækket mulighederne for, at Riverfishers drift kan flyttes mere over i de nye destinationsselskaber.\nI 2021 vil vi fortsætte arbejdet med at udvikle og markedsføre destinationen. Eksempler herpå er:\nFortsat markedsføring på sociale medier og på Riverfisher.dk\nNye presseture startes op i maj – forudsat at COVID-19-restriktionerne tillader det.\nFortsat fokus på opkvalificering af vandløb for at sikre et godt produkt for lystfiskerturisterne.\nOpstart af arbejdsgruppe, der skal udvikle ideer til og arbejdsgrundlag for Havørredernes Hus. I 2021 er fokus på fondssøgninger og afdækning af interessenter.\nUdvide Riverfisher med Gudenåen som destination for lystfiskerturister. Viborg Kommune, Favrskov Kommune og Randers kommune indstiller primo 2021 hver en sag herom til deres politiske udvalg med forslag om at gå med i samarbejdet. Forventningen er at have endeligt tilsagn primo marts.\nHolstebro Kommune har også vist interesse for Riverfisher, og projektet er blevet præsenteret for deres Erhvervs- og turismeudvalg i 2020. Der følges op på dette i 2021.\nPå samme måde følges der op på Varde Å som mulig udvidelse af Riverfisher.\nSamarbejde med destinationsselskaberne i de relevante kommuner med det formål, at overdrage driften af Riverfisher til turismeaktørerne med udgangen af 2021. Der arbejdes på en model, hvor VisitHerning bliver tovholder.\nForventning om opstart af erhvervsnetværk ved de samarbejdende kommuner ved Gudenå.\nSamarbejde med hollandsk TV-kanal; Northsea Wildlife om filmproduktion. En række programmer om Skjern Å laksen fra æg, og til den vender tilbage til samme åsystem som voksen laks for at gyde.\nDer er afsat rådighedsbeløb på 0,259 mio. kr. til å-turisme på Serviceområde 20 Administration, stednr. 662098 å-turisme i 2021.\nDer anmodes om, at der af rådighedsbeløbet frigives henholdsvis 0,130 mio. kr. i 2021 til projektudviklingsaktiviteter ved Skjern Å på Serviceområde 20 Administration, nyt stednr. 662098 06 å-turisme Skjern å samt 0,129 mio. kr. i 2021 til projektudviklingsaktiviteter ved Karup Å på Serviceområde 20 Administration, nyt stednr. 662098 07 åturisme Karup Å.\nat der til projektudviklingsaktiviteter ved Skjern Å meddeles anlægsudgiftsbevilling samt tilhørende rådighedsbeløb på 0,130 mio. kr. i 2021 på Serviceområde 20 Administration, nyt stednr. 662098 06 å-turisme Skjern å,\nat der tilprojektudviklingsaktiviteter ved Karup Å meddeles anlægsudgiftsbevilling samt tilhørende rådighedsbeløb på 0,129 mio. kr. i 2021 på Serviceområde 20 Administration, nyt stednr. 662098 07 å-turisme Karup å,\nat anlægsudgiften finansieres af afsat rådighedsbeløb på 0,259 mio. kr. i 2021 på Serviceområde 20 Administration, stednr. 662098 å-turisme.\n33. Afvikling af biometristationer på lokalbiblioteker\nSagsnr.: 23.09.02-P20-1-21 Sagsbehandler: Eva Freidahl Graae\nAfvikling af biometristationer på lokalbiblioteker\nØvrige sagsbehandlere: - Henrik Kjeldsen\nBorgerservice i Herning orienterer hermed om tilbagesalg af biometristationer på Aulum, Vildbjerg og Kibæk Biblioteker. Dette på baggrund af, at opdateringer i software, samt de lovede funktionalitetsudvidelser ikke længere er mulige og ej heller i udsigt til at blive realiseret.\nSiden januar 2019 har der på bibliotekerne i Aulum, Vildbjerg og Kibæk været opsat biometristationer til ekspeditioner af pas. Købet af biometristationerne blev godkendt på udvalgsmøde d. 05.11.18, dagsorden nr. 325, indenfor de, på daværende tidspunkt, eksisterende økonomiske rammer.\nPå tidspunktet for købet var det leverandørens intention at biometristationerne med tiden skulle udvikles til også at kunne håndtere andre ydelser af de der i forvejen leveres i Borgerservice. Tiden har vist, at udviklingen er gået i en anden retning end forventet. Øvrige kommuner har ikke det store areal som Herning kommuner dækker over og dermed heller ikke behovet for at sprede service ud på flere lokationer. Det har medført at Herning kommune, som den eneste, har indkøbt og beholdt biometristationerne. Øvrige kommuner som havde indkøbt stationerne, har afviklet dem igen.\nAt Herning kommune som den eneste fortsat kører med biometristationerne, medfører at leverandøren ikke længere ser potentiale i en yderligere udvikling, men i stedet imødekommer behovet fra andre kommuner, om en anden slags biometristation der er placeret direkte i Borgerservicecentrene.\nForudsætningerne for indkøbet af biometristationerne tilbage i 2018, som i høj grad var bundet op på udviklingspotentialet, er dermed ikke længere til stede.\nI de 2 år hvor stationerne har været i drift har der sammenlagt været 225 ekspeditioner, hhv. 141 i 2019 og 84 i 2020 (grundet Covid-19 var Borgerservice lukket i april og maj, hvilket bidrager til det noget lavere tal for 2020).\nI 2019 håndterede Borgerservice i alt 9.678 pas-ekspeditioner, hvorfor andelen af borgere der blev ekspederet via biometristationerne, kun udgjorde 1,46 procentpoint.\nDer har i løbet af 2019 været opslag på forskellige sociale medier for at reklamere for tilbuddet ligesom, at den forudgående ansøgningsproces for pas på internettet har ledt borgerne direkte til muligheden for at vælge lokalbibliotekerne, såfremt de opfyldte kravene. Trods at borgerne har haft mulighed for at vælge et lokalbiblioteket på lige fod med Borgerservice, har de altså ikke benyttet sig af muligheden.\nLeverandøren, Biometric Solutions ApS har på baggrund af den manglende udvikling tilbudt at tilbagekøbe de 3 biometristationer, hvilket Borgerservice af ovenstående årsager har set sig nødsaget til at tage imod.\nBorgerservice har fortsat stort fokus på at leve op til Herning kommunes digitaliseringsstrategi og bidrager til at gå forrest når der er tale om digitale udviklingsprojekter på borgerserviceområdet, men vægter samtidigt, at den digitale udvikling skal give mening både for medarbejderne, driften og i særdeleshed for borgerne.\nBiometristationerne blev indkøbt til 145.000 kr. pr stk. I alt 435.000 kr.\nLeverandøren har tilbagekøbt stationerne til 90.000 kr. pr stk. I alt 270.000 kr.\nKøb og tilbagesalg er sket indenfor eksisterende budgetramme.\nDirektør for By, Erhverv og Kultur indstiller,\nat orientering om tilbagesalg af biometristationer tages til efterretning.\n34. Ansøgning om godkendelse af Skema A for ungdomsboliger på Dalgasgade i Herning.\nSagsnr.: 03.00.01-P19-2-20 Sagsbehandler: Peter Vallentin\nAnsøgning om godkendelse af Skema A for ungdomsboliger på Dalgasgade i Herning.\nBoligselskabet Fruehøjgaard har fremsendt Skema A vedrørende opførelse af ungdomsboliger ved Bryggergade og Dalgasgade i Herning.\nByrådet har i forbindelse med vedtagelsen af budget for 2021 vedtaget at tildele en kvote på 50 ungdomsboliger til projektet ved Bryggergade og Dalgasgade. Under byrådets behandling af pkt. 209 "Forslag til plan for almene boliger 2021-2024" den 10. november 2020, blev det vedtaget at indarbejde den besluttede kvote på 50 ungdomsboliger i Dalgasgade i Plan for almene boliger.\nBoligselskabet har i forbindelse med skema A ansøgningen fremsendt anmodning om at kvoten øges til 54 almene ungdomsboliger. I sagen er anmodningen motiveret, og de steder hvor det er relevant er de 2 scenarier for henholdsvis 50 eller 54 boliger beskrevet.\nByggeriet af de 50/54 almene boliger sker i samarbejde med privat bygherre. Byggeriet kan ikke realiseres af den almene boligorganisation alene, da der sker en sammenfletning af de almene boliger og de private boliger. Derfor sker byggeriet efter den delegerede bygherremodel, som er nærmere beskrevet i sagsfremstillingen.\nBoligselskabet Fruehøjgaard har ansøgt om tilsagn om offentlig støtte i form af et Skema A for et projekt om byggeri af 50/54 nye almene ungdomsboliger.\nBoligselskabet er driftsherre for de nye ungdomsboliger når de går i drift.\nDet fremsendte materiale indeholder 2 sæt ansøgninger på henholdsvis 50 boliger og 54 boliger. Der er meddelt kvote til 50 boliger og Boligselskabet Fruehøjgaard ansøger om at få hævet kvoten til 54 boliger. Den gældende lokalplan for området giver mulighed for at bygge i et givent etageantal og ved at opføre 54 boliger, så udnyttes lokalplansrammen fuldt ud. Hvis der alene bygges 50 ungdomsboliger, så bygges der en etage mindre end lokalplanen giver mulighed for. Boligselskabet Fruehøjgaard begrunder derudover ansøgningen med, at de er af den opfattelse, at det vil være flot for Herning by, med en så markant bygning ud mod Dronningens Boulevard.\nDet bemærkes at begge projekter er afhængige af at der tilkøbes et mindre areal ejet af Herning Kommune, særskilt sag om dette salg er at finde på Økonomi- og Erhvervsudvalgets dagsorden.\nBoligselskabet Fruehøjgaard ansøger om følgende:\nBrutto m2. pr. bolig\nDen Delegerede Bygherremodel.\nVed en række almene byggeprojekter er der behov for et tættere samarbejde mellem udvikler og den almene boligorganisation ved opførelse af almene boliger end i en normal byggesag. Det rejser imidlertid nogle udfordringer i forhold til lovgivningen.\nProblemerne relaterer sig hovedsageligt til 2 forhold:\nAlmenboliglovens § 115 stiller krav om, at den almene boligorganisation er bygherre på almene byggerier. En boligorganisation må ikke købe et nøglefærdigt byggeri af en grundsælger/developer.\nLovgivningen stiller krav om, at alle ydelser i forbindelse med opførelse af almene boliger skal udbydes i henhold til de regler, der gælder for offentlig virksomhed. En almen boligorganisation må som udgangspunkt ikke overlade opgaver til en grundsælger/developer uden et udbud. Kravet tjener to formål:\nAt sikre konkurrence om ydelserne,\nAt sikre den lavest mulige pris for det almene byggeri inden for rammebeløbet,\nDen Delegerede Bygherremodel har fungeret på et ulovbestemt grundlag i en lang række år, og har været anvendt i blandt andet Aalborg, Aarhus og Københavns kommune i en længere periode. Modellen er nu blevet lovfæstet med indførelse af §116 i almenboligloven.\nMed modellen delegerer en almen boligorganisation bygherre-rollen til den private part. Herefter varetager den private part, som en art fuldmægtig, den almene boligafdelings forpligtelser efter almenboligloven, udbudsretten og den øvrige lovgivning i forbindelse med opførelse af byggeriet.\nBoligselskabet Fruehøjgaard delegerer deres bygherre beføjelser til den private samarbejdspartner i henhold til reglerne i almenboliglovens § 116. Reglerne beskriver under hvilke vilkår, man kan anvende den Delegerede Bygherremodel, samt hvilke forpligtigelser den delegerede bygherre påtager sig. Her kan nævnes at det almene boligselskab ikke må påtage sig nogen yderligere risici, ved at anvende modellen, set i forhold til en situation hvor det var det almene boligselskab der selv opførte boligerne. Derudover forpligter den delegerede bygherre sig til at overholde de i lovens beskrevne krav om offentligt udbud.\nModellen stiller store krav til det kontraktretlige materiale, som skal være på plads, inden der evt. godkendes Skema A. Det kommunale tilsyn med boligforeningen skal i henhold til loven sikre sig, at de aftaler der, laves mellem Boligforeningen og den private part sikrer, at den almen boligforening ikke påtager sig en højere risiko end hvis de selv byggede, og samtidigt skal tilsynet sikre, at aftalerne tager hånd om den udbudsforpligtigelse som er beskrevet i loven.\nTilsynet har inden denne sag gennemgået den betingede købsaftale, entreprisekontrakten, En beskrivelse af nødvendighedskravet samt en lang række bilag for at sikre at aftalerne levet op til lovens bestemmelser. Det er tilsynet vurdering at aftalegrundlaget er grundigt, gennemarbejdet og lever op til lovens bestemmelser.\nDet ansøgte projekt vil realisere lokalplan nr. 11.C30.1 Centerområde ved Dalgasgade 13-15. Foruden det fremsendte projekt om almene ungdomsboliger indeholder projektet en privat del om private boliger, erhvervslokaler, P-kælder samt fælles friarealer mv.\nDet ansøgte byggeri er afhængig af dispensationer fra den gældende lokalplan, den fremsendte dispensationsansøgning blev behandlet af Byplanudvalget i møde den 1. februar 2021, hvor der blev givet tilladelse til det ansøgte.\nPlanafdelingen er i løbende dialog med bygherre, og har bemærket følgende om det ansøgte:\nArkitektonisk vurdering – Planafdelingen\nProjektet der er omfattet af lokalplan nr. 11.C30.1 for Centerområde ved Dalgasgade 13-15, disponeres med en fordeling på erhverv, private boliger og almene ungdomsboliger og er i overensstemmelse med lokalplanens formål, i forhold til højhuspolitikken for Herning Kommune.\nBebyggelsen er fordelt på tre bygningsvolumer, bygning A, B og C, hvilke hviler på en base som indeholder en delvist nedgravet parkeringskælder.\nBygning A opføres i 4 etager, indeholdende erhverv og private boliger.\nBygning B opføres i 3-4 etager, indeholdende almene ungdomsboliger.\nBygning C opføres som et punkthus i 11-12 etager, indeholdende almene- og private ungdomsboliger.\nForvaltningen vurderer at der i den fremtidige detailprojektering er elementer som skal løses, som for eksempel synliggørelse i planløsningen af lysindfaldet i boligerne, hvilket blandt andet er af betydning for at anskueliggøre kvaliteten af indretningsmulighederne. Ligeledes bør revurderes om afsætning til areal- og vaske/tørrekapacitet er tilstrækkelig til 50-54 ungdomsboliger.\nI forhold til bygning C, vurderes det at der er et særligt behov for en bearbejdning af skygge- og indbliksgener mod vest i stue- og 1. sal, på grund af den korte afstand fra bygningen til cykel- og gangbroen der fører fra boligområdet mod syd, over Dronningens Boulevard til Museumsgade.\nDet vurderes herudover at projektet generelt respekterer den eksisterende bebyggelse langs Dalgasgade, ved opførelse af bygning A og B i rød tegl med murværksdetaljer.\nBygning C vil i materialevalg med indfarvet beton og lodrette spor, henvende sig mere i kontekst mod Dronningens Boulevard og Queens Corner, og vil i sin opadstræben dermed danne en sammenhæng med de øvrige høje elementer i bybilledet.\nI tilfælde af Herning Kommunes godkendelse af skema A, så vil Den delegerede Bygherre sende opgaverne i licitation. Boligselskabet Fruehøjgaard er forpligtet til at fremsende Skema B som indeholder resultatet af den afholdte licitation, til godkendelse senest 9 måneder efter godkendelsen af Skema A.\nDen af boligselskabet fremsendte tidsplan viser, at man forventer at kunne tage ungdomsboligerne i brug til april 2023.\nIfølge lov om almene boliger giver staten driftsstøtte til ungdomsboliger, tilsagnskommunen skal bidrage med 20 % af driftsmidlerne. Det betyder, at der er tilknyttet årlige driftsmidler i et tilsagn om byggeri af ungdomsboliger. Satsen for støtten er i 2021 187 kr. pr. m2 bruttoareal. Byggeriets bruttoareal er alt efter om kvoten forhøjes 2.500 m2 eller 2.700 m2 hvilket giver en driftsstøtte som fremgår af skemaet nedenfor. Herning Kommune skal bidrage med de 20% fra 2023.\nDer er praksis for budgetfremskrivning for ungdomsboligbidrag. Udgiften indarbejdes som en teknisk korrektion ved budgetlægningen for 2023. Støtten reguleres årligt i henhold til nettoprisindekset.\nBrutto ungdomsboligbidrag årligt.\nHerning Kommunes andel 2023. (2021 tal) årligt.\nKommunen skal vurdere huslejeniveau ift. udlejningsmulighederne. Huslejen pr. m2 fremgår af skemaet nedenfor.\nAntal boliger der godkendes opført.\nHusleje pr. m2 om året ekskl. forbrug.\nHusleje pr. måned ekskl. forbrug.\nTil sammenligning har Herning Kommune i august 2013 i forbindelse med opførelsen af ungdomsboliger på den gamle brandstationsgrund, godkendt en årlig husleje på 852 kr. pr. m2. svarende til en månedlig husleje på 3.528 kr. ekskl. forbrug. I august 2013 i forbindelse med opførelsen af ungdomsboliger på Kousgaards Plads, godkendte Byrådet en årlig husleje på 735 kr. pr. m2 om året ekskl. forbrug, svarende til en månedlig husleje på 3.063 kr. for 50 m2. Ved ny opførelsen af 66 ungdomsboliger i Birk i juni 2010 godkendtes et huslejeniveau på 725 kr. pr. m2 ekskl. forbrug, svarende til en månedlig husleje på 3.021 kr. for 50 m2.\nDet bemærkes, at det fremsendte skema holder sig indenfor det for året gældende maksimumbeløb.\nDet er tilsynets vurdering, at en husleje på 3.583 kr. ekskl. forbrug er inden for den økonomiske formåen for de borgere, der er i målgruppen til disse boliger.\nDer er ved lov fastsat et loft for anskaffelsessummen for almene boliger. Finansieringsmodellen for almene boliger er fastlagt ved lov. Det lovpligtige kommunale grundtilskud er fastsat til 10 %. Anlægssummen finansieres som følger (afhængig af hvilken kvote der godkendes):\nudmeldt af staten.\noplyst af ansøger ved Skema A\n88% af anskaffelsessum\nForventet kommunal garantistillelse.\nDet kommunale grundkapital lån indbetales til Landsbyggefonden som et rentefrit lån. Der er afsat budget til formålet på Serviceområde 26, Udlån, langfristede tilgodehavender i 2021.\nHerning Kommune skal i forbindelse med projektet stille garanti for en del af realkreditlånet. Kommunen skal stille garanti for den del af lånet, som på tidspunktet for lånets optagelse har pantesikkerhed ud over 60 % af ejendommens værdi, jf. realkreditinstituttets vurdering. Der skal ikke ske deponering i forbindelse med garantistillelse for almene boliger.\nDen del af restgælden, der ikke omfattes af den kommunale garanti, har panteret forud for den garanterede del af restgælden. Den kommunale garantistillelse skal beregnes i forhold til ejendommens markedsværdi på det tidspunkt hvor ejendommen er bygget. Det er ved beregningen af den kommunale garantistillelse i denne sag lagt ind som en forudsætning, at markedsværdien af ejendommen er lig anskaffelsessummen. Ved lånenes hjemtagelse kan den beregnede kommunale garanti ændres. - Det bemærkes at det tit hænder, at realkreditinstituttet vurderer, at ejendommens værdi ikke er lig med anskaffelsesprisen, derfor ses det ofte, at den kommunale garanti ender med at være højere.\nGaranti ud over 60%\n(59.692.000 * 60%) 35.815.200 kr.\n(64.467.000 * 60%) 38.680.200 kr.\n(52.529.000 - 35.815.000) = 16.714.000 kr.\n(56.731.000 - 38.680.200) = 18.050.800 kr.\nVed almene boligorganisationers støttede byggeri opkræver såvel stat som kommuner gebyr til dækning af de offentlige administrationsomkostninger. Statens gebyr er fastsat ved lov og udgør 2 promille af den godkendte anskaffelsessum, ekskl. gebyr. Herning Kommune opkræver 2,5 promille i såkaldt støttesagsgebyr. I dette projekt opkræver kommunen alt efter hvilket projekt der godkendes 149.000 kr. eller 161.000 kr.\nat enten godkendes projektet med 50 boliger\nat skema A med anskaffelsessummen 59.692.000 kr. for de 50 boliger godkendes,\nat husleje på forventet 860 kr. ekskl. forbrug pr. m2 godkendes,\nat udgiften til kommunalt grundkapitaltilskud på 5.969.000 kr. finansieres af det til formålet afsatte budget på SO 26, Udlån langfristede tilgodehavender,\nat gebyret for sagsbehandling i 2022 på 149.000 kr. tilgår det afsatte budget på SO 20, Administration, fælles udgifter og indtægter,\nat ungdomsboligbidrag på pt. 93.500 kr. årligt fra 2023 indarbejdes som teknisk korrektion ved budgetlægningen for 2023, jf. praksis for Plan for almene boliger på Serviceområde 20, Administration m.v.\nEller også godkendes projektet med 54 boliger\nat det godkendes at hæve kvoten til 54 ungdomsboliger som ansøgt af boligforeningen.\nat skema A med anskaffelsessummen 64.467.000 kr. for de 54 boliger godkendes,\nat husleje på forventet 857 kr. ekskl. forbrug pr. m2 godkendes,\nat udgiften til kommunalt grundkapitaltilskud på 6.447.000 kr. finansieres af det til formålet afsatte budget på SO 26, Udlån langfristede tilgodehavender,\nat gebyret for sagsbehandling i 2022 på 161.000 kr. tilgår det afsatte budget på SO 20, Administration, fælles udgifter og indtægter,\nat ungdomsboligbidrag på pt. 100.980 kr. årligt fra 2023 indarbejdes som teknisk korrektion ved budgetlægningen for 2023, jf. praksis for Plan for almene boliger på Serviceområde 20, Administration m.v.\nØkonomi- og Erhvervsudvalget tiltræder at projektet godkendes med 54 ungdomsboliger og de heraf følgende konsekvenser.\nBILAGBilag 3 til Købsaftale Projektmateriale og Tegningsmateriale.pdf.pdf\n35. Lejerbo fremsender anmodning om godkendelse af huslejestigning i afdeling 414-0, Sinding Hovedgade 40-45, 7400 Herning\nSagsnr.: 00.34.00-S00-1-21 Sagsbehandler: Annette Nielsen\nLejerbo fremsender anmodning om godkendelse af huslejestigning i afdeling 414-0, Sinding Hovedgade 40-45, 7400 Herning\nLejerbo fremsender ansøgning om godkendelse af huslejestigning i afdeling 414-0, Sinding Hovedgade 40-56, 7400 Herning, i forbindelse med udskiftning af køkkener ved kollektiv råderet.\nLejerbo vil gerne have udskiftet køkkener ved kollektiv råderet på Sinding Hovedgade 40-56, Herning.\nAfdelingen er opført i 1995 og består af 9 hobbylandbrug.\nAfdelingen er beliggende i et naturskønt område i Sinding ca. 12 km fra Herning. Boligerne er ideelle for dem, som ønsker at bo på landet med mulighed for at dyrke egne grøntsager og holde dyr.\nDer er en 40 m2 stor lade til de 3, 4 og 5 vær. hobbylandbrug og et udhus på 20 m2 til de 2 vær.\nFor at komme i betragtning til et hobbylandbrug, skal ansøgere ved modtagelse af et boligtilbud indsende en redegørelse for deres planer med hobbylandbruget. Dette gælder dog ikke for nr. 46 og 48, idet der ikke er jordstykke til disse to boliger.\nAfdelingen har på et afdelingsmøde den 5. februar 2018 og organisationsbestyrelsesmøde 25. november 2020 besluttet at udskifte køkkener ved kollektiv råderet.\nDen samlede anlægssum beløber sig til 1.037.876 kr. der ønskes finansieret ved lån af egne midler.\nDen nødvendige huslejestigning til dækning af låneydelsen udgør 527 kr. pr. måned. Huslejen udgør herefter 5.020 kr., 6.753 kr. samt 7.280 kr. svarende til en huslejestigning på 7,80%, 8,46% samt 11,72%. Huslejestigning over 5 % kræver kommunal godkendelse.\nat huslejestigningerne godkendes.\n36. Blå Rum, anmodning om frigivelse af anlægsbevilling samt tilladelse til videoovervågning\nBlå Rum, anmodning om frigivelse af anlægsbevilling samt tilladelse til videoovervågning\nAfsat rådighedsbeløb på 4,563 mio. kr. i budget 2021 søges frigivet ifm. færdiggørelse af Det Blå Rum ved Fuglsang Sø i Herning.\nHerudover søges der om anlægsudgiftsbevilling samt en tilsvarende anlægsindtægtsbevilling på i alt netto 5,71 mio. kr. vedr. fondstilskud.\nSamtidig anmodes der om tilladelse til opsætning af videoovervågning.\nJf. budgetforlig for 2020-23 er der ud af et revideret samlet anlægsbudget på ca. 16,7 mio. kr. afsat 9,206 mio. kr. (hhv. 4,643 mio. kr. i budget 2020 og 4,563 mio. kr. i 2021) til Det Blå Rum ved Fuglsang Sø i Herning. Den resterende finansiering tilvejebringes via fondsmidler, herunder fondsbevilling på 1,072 mio. kr. ex moms til et ekstra bæredygtighedslag.\nStatus på tidsplan for byggeriet\nByggeriet forløber planmæssigt. Det tiltænkte rejsegilde i februar udskydes forventeligt til primo april, dels pga. corona og dels efter ønske fra Pentabyg, da der er flest håndværkere på pladsen. Samtidig er der mere at se og et mildere vejrlig. Udskydelsen har ingen indvirkning på byggeriets tidsplan.\nI forbindelse med frigivelsessagen og færdiggørelse af byggeriet søges der ligeledes af præventive årsager om tilladelse til opsætning af videoovervågning i henhold til Herning Kommunes praksis på området.\nDer vil i forbindelse med opsætning af videoovervågning blive opsat tydelig skiltning på bygninger, og der vil blive informeret om overvågning til stedets brugere jf. gældende retningslinjer om oplysningspligt.\nUdgifter i forbindelser med videoovervågning forventes at kunne afholdes indenfor afsat budgetramme til det samlede projekt.\nForvaltningen oplyser, at det jf. Økonomi- og Erhvervsudvalgsbeslutning af 16. februar 2009 er besluttet, at det principielt godkendes, at Herning Kommune kan anvende videoovervågning af kommunale ejendomme. Det er direktøren for det enkelte forvaltningsområde, der indstiller til Økonomi- og Erhvervsudvalget i hvert enkelt tilfælde.\nDer er afsat 4,563 mio. kr. i 2021 til Det Blå Rum på Serviceområde 11 Idræt og Fritid.\nIfm. anmodning om frigivelsen anmodes der samtidig om anlægsudgiftsbevilling samt en tilsvarende samlet indtægtsbevilling på netto 5,71 mio. kr. svarende til fondstilskud på i alt 8,3 mio. kr. hhv.\n3,5 mio. kr. fra Lokale og Anlægsfonden\n2 mio. kr. (1,650 mio.kr. ekskl. moms) fra Egefonen\n1,5 mio. kr. (1,238 mio. kr. ekskl. moms) fra Nordea-fonden og\n1,3 mio. kr. (1,072 mio. kr. ekskl. moms) fra Realdania\nDer er på byrådsmøde den 3. marts 2020, pkt. nr. 42, tidligere givet anlægsbevillinger på hhv. 6,393 mio. kr. til udgifter og 1,750 til indtægter vedr. fondstilskud fra Lokale og Anlægsfonden.\nat der meddeles anlægsudgiftsbevilling og tilhørende rådighedsbeløb på 10,273 mio. kr. i 2021 på Serviceområde 11, Idræt og Fritid, sted nr. 031093,\nat der meddeles anlægsindtægtsbevilling og tilhørende rådighedsbeløb på 5,71 mio. kr. i 2021 på Serviceområde 11, Idræts og Fritid, sted nr. 031093. Indtægten medfinansierer anlægsudgiften,\nat anlægsudgiften finansieres delvist af det til formålet resterende afsatte rådighedsbeløb på 4,563 mio. kr. i 2021 på Serviceområde 11, Idræt og Fritid, stednr. 03109908,\nat Økonomi- og Erhvervsudvalget godkender videoovervågning\n37. Brug Byen\nat det godkendes, at der kan opsættes højde justerbare cafeafskærmning i gågaden på strækningen fra Torvet og til Kongrescentret.\n38. Foreløbig vedtagelse af kommuneplantillæg for etageboliger ved Kikkenborgvej i Herning\nat kommuneplantillæg nr. 107 til Herning Kommuneplan 2017-2028 til vedtages foreløbig\n39. Foreløbig vedtagelse af lokalplan for etageboliger ved Kikkenborgvej i Herning\nLokalplanens område afgrænses mod nord af Dronningens Boulevard, mod sydøst af et detailhandelsområde med dagligvarehandel og et område planlagt til etageboligbebyggelse, og mod sydvest af Kikkenborgvej samt et eksisterende parcelhusområde.\nat forslag til Lokalplan nr. 14.B16.1 for etageboliger ved Kikkenborgvej i Herning vedtages foreløbig\n40. Foreløbig vedtagelse af lokalplan for regnvandsbassin ved Sports Alle i Vildbjerg\nat forslag til lokalplan 81.R1.1 for et regnvandsbassin ved Sports Allé i Vildbjerg vedtages foreløbig\n41. Foreløbig vedtagelse for regnvandsbassiner ved Industrivej Nord og Ny Gjellerupvej i Birk\nat forslag til lokalplan 33.E7.2 for regnvandsbassiner ved Industrivej Nord og Ny Gjellerupvej i Birk vedtages foreløbig.\n42. Foreløbig vedtagelse af lokalplan for solceller ved Gindeskovgård ved Hessellundvej\nByplanudvalget vedtog på møde den 21. oktober 2019 at igangsætte planlægningen for projekt for opstilling af solceller ved Gindeskovgård. På den baggrund blev udarbejdet et debatoplæg for projektet, som har været i offentlig høring i 4 uger fra den 12. maj til den 9. juni 2020. Der indkom i alt 9 bemærkninger til projektet. Bemærkningerne er indarbejdet i miljøkonsekvensrapporten.\nDer er udarbejdet forslag til lokalplan nr. 09.T47.1 med tilhørende Miljørapport, Miljøkonsekvensrapport for det konkrete anlæg, samt udkast til §25-tilladelse.\nat forslag til lokalplan nr. 09.T47.1 for solcelleanlæg ved Gindeskovgård ved Hessellundvej vedtages foreløbig\n43. Foreløbig vedtagelse af lokalplan for etablering af håndværkerkollegie ved Svanekevej i Herning\nLokalplanforslaget har til formål at fastlægge områdets anvendelse til offentlige formål, herunder undervisningsinstitutioner med tilhørende værksteder, kollegium, ungdomsboliger, fri-og opholdsarealer, parkering, naturområde samt klimatilpasningsforanstaltninger. I den forbindelse giver lokalplanforslaget mulighed for etablering af et håndværkerkollegium ved Svanekevej.\nat forslag til lokalplan nr. 12.OF5.6 for etablering af et håndværkerkollegium ved Svanekevej i Herning vedtages foreløbig.\n44. Foreløbig vedtagelse for erhvervsområdet ved Nystedvej og Vesterholmvej i Herning\nDer må opføres erhvervsbebyggelse inden for lokalplanens område, og der er ikke mulighed for at opføre boliger. Bebyggelse skal placeres min. 5 meter fra vej- og naboskel. Bygningshøjden er maksimum 12 meter, skorstene og udluftning kan dog være højere. Bebyggelsesprocenten for den enkelte ejendom er maksimum 50.\nat forslag til lokalplan 12.E1.2 for erhvervsområdet ved Nystedvej og Vesterholmvej i Herning vedtages foreløbig\n45. Forskønnelsespuljen - Prioritering af projekter for 2021 samt frigivelse af anlægsbevilling\nDer er i Forskønnelsespuljen 1,550 mio. kr. til projekter i 2021. I nærværende sag er der forslag til 7 projekter for 2021.\nProjektet omhandler mødesteder med ophold, men også med en funktion, som relaterer sig til "Bevæg dig for livet" med særligt fokus på at rumme aktiviteter for de unge. Der er en dialog i gang med Lindbjergskolen om en "miniproces" som køres med skolens overbygningselever i 8-9. klasse. Her skal eleverne være med til at komme med input til hvad der kan laves i den grønne kile. Forvaltningen vurderer, at projektet med stor fordel kan forankres hos de unge, så de tager ejerskab, bruger og passer godt på det anlæg der udføres.\nIndstillingen tiltrædes, dog således, at beløbet til forskønnelse af indfaldsveje til Aulum hæves til 700.000 kr. De ekstra 450.000 kr. finansieres ved fremrykning af afsat rådighedsbeløb i 2022 på Serviceområde 09 Trafik, stednr. 223043 Forskønnelse i center, omegns- og landsbyer.\n46. Legalitetsgodkendelse af Herning Vands takster for spildevand for 2021\n47. Orientering om statistik for Herning Kommunes grundsalg\nØvrige sagsbehandlere: Annette Nielsen\nDet følger af de politisk godkendte retningslinjer for grundsalg, at statistik for grundsalg forelægges de respektive fagudvalg til orientering to gange årligt. Ud over grundsalgsstatistikken vil der blive orienteret om Herning Kommunes udbud af grunde i de enkelte udstykningsområder. Teknik- og Miljøudvalget og Økonomi- og Erhvervsudvalget er senest blevet orienteret om grundsalgsstatistik på møderne i august 2020.\nHerning Kommune har pr. 31. december 2020 solgt i alt 106 boliggrunde i 2020. Der er budgetteret med et salg på 67 boliggrunde for 2020. Ud af de 106 solgte byggegrunde er der blandt andet solgt 30 ved Holing Sø i Tjørring, 17 i diverse udstykninger i Lind, 14 grunde på Helstrupvænget i Snejbjerg, 9 grunde ved Sønderagerskole i Herning, 8 grunde på Sølunden i Sunds og 5 grunde i Spinkebjergparken i Gjellerup.\nSom det fremgår af bilaget har kommunen blandt andet solgt en grund i Feldborg, Hodsager og Vind samt 2 grunde i Ilskov. 3 ud af disse grunde blev solgt efter at kommunen udbød 70 byggegrunde til salg uden mindstepris.\nHerning Kommune har i 2020 udbudt nye parcelhusgrunde i følgende områder:\nØsterlindparken, Lind: 27 grunde\nRønnebakken, Tjørring: 8 grunde\nKastanjebakken, Tjørring: 17 grunde\nSønderager Engpark, Herning: 18 grunde\nDer er solgt yderligere 11 boliggrunde i 2020 men med overtagelse i 2021. Disse salg indgår derfor ikke i statistikken for salg af grunde i 2020.\nDet kan, som det fremgår af Tabel A og Tabel B i bilaget konstateres, at grundsalget har ligget meget godt i 2020. Salget er højere end alle de fire foregående år.\nHerning Kommunes salg af erhvervsjord i 2020 kan ses i Tabel C i bilaget. Der er pr. 31. december 2020 solgt 93.859 m2 erhvervsjord i 2020. Der er budgetteret med et salg af erhvervsarealer på 60.000 m2 i 2020.\nI Tabel D i bilaget ses salget af erhvervsjord i 2016 og frem til 2020. Som det ses ligger salget i 2020 på samme niveau som 2019 og højere end salget i 2017 og 2018.\nI bilaget fremgår det af Tabel E, at kommunen har solgt 56.261 m2 storparceller. De solgte storparceller er som oftest udlagt til tæt-lav bebyggelse, men kan også være udlagt til for eksempel dobbelthuse eller etagebyggeri såsom punkthuse. Fælles for alle solgte storparceller er, at de alle bliver solgt til professionelle byggefirmaer eller projektudviklere, som ønsker at udvikle boliger til videresalg eller udlejning.\nI denne orientering præsenteres en sammenligning af Herning Kommunes salgsstatistik med øvrige kommuner. Der skal i forbindelse med denne sammenligning gøres opmærksom på, at der kan være stor forskel på, hvor stor en procentdel af kommunernes solgte boliggrunde/erhvervsjord, der sælges gennem henholdsvis kommunen og private virksomheder.\nPrivat grundsalg 2020:\nI 2020 har private udstykkere af boliggrunde solgt cirka 42 boliggrunde i Herning Kommune. Fordelingen af salget fremgår af bilag 2.\nDer findes desværre ingen officiel opgørelse over salget af boliggrunde. Informationerne om private udstykkeres salg af boliggrunde skal derfor læses med en vis usikkerhed, da opgørelsen er baseret på administrationens egen viden om udstykningsområder og ved hjælp af telefonopkald. Det vil sige, at der kan være udstykningsområder, som administrationen ikke har medtaget i opgørelsen.\nBILAGBilag 1 - statistik 2020 - fjerde kvartal\n48. Frigivelse af anlægsbevilling til byggemodning i Lind og Tjørring\nFrigivelse af anlægsbevilling til byggemodning i Lind og Tjørring\nDer anmodes om frigivelse af rådighedsbeløb på i alt 6,120 mio. kr. til byggemodningsområderne Kollundvej i Lind og Holingområdet i Tjørring.\nI Lind nedsives regnvand i grøfter langs vejene, og der etableres bassiner i de grønne arealer til ekstremregn. Dette er i tråd med drøftelse på Teknik- og Miljøudvalgets møde den 26. oktober 2020, pkt. 191 omkring øget fokus på klimatilpasning i nye byggemodningsområder i henhold til FN's Verdensmål 13 om klimaindsats.\nDer planlægges byggemodning af 29 grunde i Lind fordelt med 16 grunde på Østerlindparken og 13 grunde på Tavlund Krat samt 5 grunde i Tjørring på Pilebakken ved Holing Sø. I begge områder etableres grusveje og forsyningsledninger til grundene.\nLind: Kort Østerlindparken og Tavlund Krat\nI 2020 blev der udbudt 27 grunde til salg på Østerlindparken og Tavlund Krat med overtagelse 1. april 2021. Da der allerede er solgt og reserveret 10 grunde, planlægges det at fortsætte byggemodningen med yderligere en etape i år. Etape 2 består af 29 grunde, hvoraf 16 grunde ligger på Østerlindparken og 13 grunde på Tavlund Krat. Etape 2 forventes udbudt til salg i sommeren 2021. Boligområdet er i spildevandsplanen udlagt som nedsivningsområde. Regnvand fra grundene skal afledes på terræn via åbne render til nedsivningsgrøfter langs boligvejene som vist på nedenstående skitser. I området mellem de 2 boligveje anlægges bassiner til klimasikring ved ekstremregn. Regnvandet håndteres lokalt, og risikoen for oversvømmelse af bygninger ved ekstremregn reduceres.\nEksempel på regnvandsbed\nEksempler på regnvandsbed\nArealet mellem Poppelbakken og Rønnebakken ved Holing Sø skulle oprindeligt udbydes som en storparcel til tæt-lav byggeri. Men da der er efterspørgsel efter parcelhusgrunde ved Holing Sø, udbydes arealet i stedet som 5 grunde til åben-lav byggeri. Vejen får navnet Pilebakken og har tilkørsel fra stamvejen Lindebakken. Grundene byggemodnes i foråret 2021 og sælges til overtagelse fra den 1. juli.\nUdgiften til byggemodning af 29 grunde ved Kollundvej i Lind forventes at udgøre 4,250 mio. kr. i 2021. Der er afsat 6,0 mio. kr. i 2021 på Serviceområde 01 Byggemodning, stednr. 002081 Kollundvej, Lind. Der anmodes om frigivelse af rådighedsbeløb på 4,250 mio. kr. i 2021.\nUdgiften til byggemodning af 5 grunde på Pilebakken i Tjørring forventes at udgøre 1,870 mio. kr. i 2021. Der er afsat 5,0 mio. kr. i 2021 på Serviceområde 01 Byggemodning, stednr. 002077 Holingområdet, Tjørring. Der anmodes om frigivelse af rådighedsbeløb på 1,870 mio. kr. i 2021.\nDer vil senere i 2021 blive fremsendt en sag til politisk behandling, hvor der anmodes om frigivelse af restrådighedsbeløbene på de to områder.\nat der meddeles anlægsudgiftsbevilling på 4,250 mio. kr. i 2021 på Serviceområde 01 Byggemodning, stednr. 002081 Kollundvej, Lind\nat anlægsudgiften finansieres af afsat rådighedsbeløb på 6,0 mio. kr. i 2021 på Serviceområde 01 Byggemodning, stednr. 002081 Kollundvej, Lind\nat der meddeles anlægsudgiftsbevilling på 1,870 mio. kr. i 2021 på Serviceområde 01 Byggemodning, stednr. 002077 Holingområdet, Tjørring\nat anlægsudgiften finansieres af afsat rådighedsbeløb på 5,0 mio. kr. i 2021 på Serviceområde 01 Byggemodning, stednr. 002077 Holingområdet, Tjørring.\n49. Klimasamarbejdsaftale om grøn kollektiv trafik\nSagsnr.: 05.00.00-P27-1-20 Sagsbehandler: Line Engell Nørby\nKlimasamarbejdsaftale om grøn kollektiv trafik\nØvrige sagsbehandlere: Tommy Jonassen, Lene Kimø\nMed seneste budgetforlig blev det besluttet, at Herning Kommune så snart som muligt indgår en klimasamarbejdsaftale med Regeringen om grøn kollektiv trafik.\nTeknik- og Miljøudvalget drøftede potentialer og muligheder i klimasamarbejdsaftalen på mødet 18. januar 2021, pkt. 2.\nForvaltningen har nu udarbejdet forslag til klimasamarbejdsaftale.\nKlimasamarbejdsaftaler med regeringen om grøn kollektiv trafik har fokus på omstilling af kollektiv bustrafik samt kommunale køretøjer. Samarbejdsaftalen kræver, at der lægges en så konkret og ambitiøs plan for grøn omstilling af den samlede kollektive bustrafik som muligt.\nKommunen forpligter sig via samarbejdsaftalen til en omstilling af den offentlige bustrafik, hvor målet som udgangspunkt er nulemission og eventuelt CO2-neutral trafik frem mod 2030.\nOmstilling af de ca. 3.000 rutebusser i Danmark vil betyde, at vi kan reducere vores samlede CO2-udslip fra transportsektoren med cirka én procent. På landsplan var der ved indgangen til 2020 ca. 10 procent af busserne i den kollektive bustrafik, som var omstillet til grøn trafik.\nBybusserne i Herning kører på el fra ultimo september 2021.\nTransportministeren har på vegne af regeringen allerede indgået klimasamarbejdsaftaler med 12 kommuner og de 5 regioner. Det er Transportministerens mål, at alle landets kommuner skal indgå klimasamarbejdsaftale om grøn kollektiv trafik. Både kommunernes og regionernes målsætning for omstilling af den kollektive bustrafik til el er under forudsætning af, at afgiftslempelsen til minimumssatsen for el til elbusser fastholdes.\nDen indledende dialog med Transportministeriet om klimasamarbejdsaftalen er taget. De er meget positive over henvendelsen omkring en klimasamarbejdsaftale og ønsker aftalen indgået snarest muligt.\nTransportministeriet har udleveret faktaark og bilag, som skal udfyldes i forbindelse med indgåelse af klimasamarbejdsaftalen.\nDet vigtigste dokument er i første omgang bilaget om tiltrædelse, hvor Herning Kommune skriver sine årstal for omstilling ind. Når kommunen har indsendt dette, lægger ministeriet Herning Kommunes målsætninger op til godkendelse hos Transportministeren.\nFaktaarket er lavet for overblikket over omfanget af busser og andre kommunale køretøjer, der omstilles. Transport- og Boligministeriet er opmærksomme på, at det kan tage tid at indsamle oplysninger om antal busser, køreplantimer samt den kommunale flåde, hvorfor faktaarket kan eftersendes.\nForvaltningen foreslår følgende år for målsætningerne:\nNulemissionsbusser (el eller brint i alle nye udbud af bybusser fra\nEr allerede sket med seneste udbud af bybusserne i 2019\nCO2-neutrale eller nulemissionsbusser (biogas, biodiesel, el eller brint i alle nye udbud af busser på lokale åbne ruter (ekskl. skolebusser) fra\nLokalruterne er indtænkt som del af Herning Kommunes kommende skolebusudbud, som er udsat til 2023\nCO2-neutrale eller nulemissionsbusser i alle nye udbud af tværkommunale busser fra\nDet er Regionen, der varetager al tværkommunal kørsel. De har sat målet til 2021. Herning Kommune støtter op om dette\nAt ny-leasing og ny-indkøb af kommunale personbiler skal være nulemission\nHerning Kommune vil udarbejde en plan for denne målsætning senest i 2021\nAt minimum 75 pct. af nyleasede og ny-indkøbte kommunale vejgående køretøjer skal anvende et CO2-neutralt drivmiddel eller være nulemission\nHvis Herning Kommune fra dags dato ikke indkøber dieselbusser, er det ok, at der skrives 2021 ind i kolonnerne for eks. bybusser og lokale ruter velvidende, at de grønne busser først begynder at køre i 2024 eller 2025, som følge af en udbudsproces, der løber fra eks. 2021-2023. Dette er også tilfældet for flere af de andre kommuner, som har tiltrådt aftalerne.\nVedlagt er faktaark, tiltrædelsesbilag med oversigt over de 12 kommuners aftaler, skema over de 5 regioners aftaler samt overliggeraftaler for henholdsvis kommuner og regioner.\nat forvaltningens forslag til klimasamarbejdsaftale for grøn kollektiv trafik godkendes.\nBILAGOversigt Målsætninger i klimasamarbejdsaftaler - regioner\nBILAGOverliggeraftale Danske Regioner\nBILAGOverliggeraftale om klimasamarbejdsaftaler om grøn kollektiv transport\nBILAGFaktaark og data til klimasamarbejdsaftale-1-1_22-01-2021\nBILAGBilag Tiltrædelse af målsætninger i klimasamarbejdsaftaler kommunerHerning_02-02-2021\n50. Frigivelse af anlægsbevilling til sikring af skoleveje 2021\nFrigivelse af anlægsbevilling til sikring af skoleveje 2021\nDer anmodes om frigivelse af rådighedsbeløb på 580.000 kr. til trafiksikring af skoleveje med henblik på at skabe større tryghed og sikkerhed for børn og unge, der cykler eller går til og fra skolen.\nForvaltningen anbefaler at rådighedsbeløbet frigives.\nI investeringsoversigten for 2021 er der afsat et rådighedsbeløb på 580.000 kr. på Serviceområde 09 Trafik til trafiksikring af skoleveje.\nForvaltningen anbefaler, at der gennemføres følgende projekter:\nI Østergade vil der være fokus på hastighedsdæmpning og sikring af krydsning-mulighederne til gavn for de bløde trafikanter til og fra skole og sportscenter. Opgaven udføres i tilknytning til Herning Vands kloakseparering her i 2021.\nDer etableres fysiske tiltag på skolevejene inden for byzonen. Alle skoleveje vil blive gennemgået, og der vil ud fra en prioritering blive lavet tiltag, som skal sikre en større sikkerhed og tryghed for skolebørnene til og fra skole og fritidsaktiviteter.\nDer er et stort behov for at få kigget på trafikantadfærden omkring skolerne og ligeledes lave små tiltag til stor gavn for trygheden og sikkerheden i nærmiljøet omkring skolerne.\nDet afsatte beløb på 200.000 kr. anvendes til fysiske tiltag.\nTrafiksikkerhedsudvalget orienteres om ovenstående på det kommende møde.\nat der meddeles anlægsudgiftsbevilling og tilhørende rådighedsbeløb på 580.000 kr. i 2021 på Serviceområde 09 Trafik, nyt stednr. Sikre skoleveje 2021\nat anlægsudgiften finansieres af det til formålet afsatte rådighedsbeløb på 580.000 kr. i 2021 på Serviceområde 09 Trafik, stednr. 223099-02 "Sikre skoleveje, trafiksikkerhed.\n51. Frigivelse af anlægsbevilling - Trafiksikkerhedsfremmende tiltag 2021\nFrigivelse af anlægsbevilling - Trafiksikkerhedsfremmende tiltag 2021\nDer anmodes om frigivelse af rådighedsbeløb på 791.000 kr. til gennemførelse af trafiksikkerhedsfremmende tiltag i 2021, herunder trafiksikkerhedskampagner samt fysiske foranstaltninger til trafiksikring.\nI investeringsoversigten for 2021 er der afsat et rådighedsbeløb på 791.000 kr. på Serviceområde 09 Trafik til trafiksikkerhedsfremmende tiltag, der skal bidrage til at antallet af dræbte og tilskadekomne trafikanter nedbringes.\nForvaltningen har foretaget en samlet prioritering af trafiksikkerhedsmidlerne til kampagner, undervisning, og etablering af fysiske foranstaltninger til trafiksikring.\nTrafiksikkerhedskampagnerne afholdes i samarbejde med Rådet for Sikker Trafik, Cyklistforbundet og Politiet. Følgende kampagner gennemføres i 2021:\nSkolestart herunder refleks og synlighed\nUopmærksomhed herunder krydsulykker og læg mobilen\nVCTA – ”Vi cykler til arbejde”\nDel vejen – fysisk skiltning hvor der er efterspørgsel\nBørn, cykling og trafikundervisning\nOpgaven indebærer, at vi fra Herning Kommunes side er tæt på disse tiltag og driver et initiativ med mere fokus på børns adfærd i trafikken, deres cykelfærdigheder samt deres generelle kendskab til færdselsreglerne. Trafikundervisningen spænder lige fra undervisningsmateriale til skolebørnene, til timer med en cykelinstruktør, færdselskontaktlærersamarbejde og til bilistkursus for ældre.\nFølgende tiltag gennemføres i 2021:\nSkolepatrulje herunder den sureste uge\nVi kan cykle – Cykling for de mindste\nFærdselskontaktlærerdag herunder generelle tiltag ift. kontaktlærerne\nUndervisningsmateriale til skolestart\nFor at undgå potentielle mødeuheld etableres der rumlestriber for at øge trafikanternes opmærksomhed, hvis køretøjet imod hensigten skulle komme over i modsatte kørebane. Mødeulykker er den mest alvorlige uheldsforekomst i Midt- og Vestjyllands politikreds. Rumlestriber er et simpelt værktøj til at forhindre dem.\nMålet i 2021 er at etablere rumlestriber på Feldborgvej, Hessellundvej og Hvidmosevej.\nDer etableres hastighedsdæmpende tiltag og gode krydsningsforhold i Hovedgaden for at skabe større sikkerhed og tryghed for alle trafikantgrupper. Opgaven udføres i tilknytning til Herning Vands kloakseparering i 2021.\nPå hovedgaden nord for Strandvejen er der behov for at lave hastighedsdæmpende tiltag og skabe bedre krydsningsforhold for de bløde trafikanter.\nOpgaven udføres i tilknytning til Herning Vands kloakseparering i 2021.\nat der meddeles anlægsudgiftsbevilling og tilhørende rådighedsbeløb på 791.000 kr. i 2021 på Serviceområde 09 Trafik, nyt stednr. Trafiksikkerhed 2021\nat anlægsudgiften finansieres af det til formålet afsatte rådighedsbeløb på 791.000 kr. i 2021 på Serviceområde 09 Trafik, stednr. 223099-90 "Trafiksikkerhedsfremmende tiltag".\n52. Frigivelse af anlægsbevilling til naturpleje og naturgenopretningsprojekter 2021\nFrigivelse af anlægsbevilling til naturpleje og naturgenopretningsprojekter 2021\nDer anmodes om frigivelse af rådighedsbeløb på 580.000 kr. i 2021 på Serviceområde 04 Grønne områder, Skov og Naturområder til særlige naturpleje- og genopretningsprojekter.\nForvaltningen anbefaler, at forslag til naturprojekter tages til efterretning og rådighedsbeløbet frigives.\nPå investeringsoversigten er der afsat 580.000 kr. i 2021 på Serviceområde 04 Grønne områder, Skov og naturområder til særlige naturpleje- og genopretningsprojekter. Indsatsen kan bl.a. gå på registrering af natur, sikring af større sammenhæng i naturen, og på at forbedre forhold for ansvarsarter, også på private arealer.\nForvaltningen planlægger at udføre nogle specifikke pleje- og naturgenopretningsprojekter samtidig med, at der planlægges en opgradering af vidensniveauet om, hvor den værdifulde natur befinder sig, så det i fremtiden bliver lettere at prioritere plejeindsatsen. Forventet disponering af anlægsmidler i 2021:\nHelårsgræsning i Knudmosen - fortsættelse af indsats i 2020\nGennemførsel af naturprojekter i Præstbjerg-området\nKortlægning af natur i kommunen jf. GDK\nEffektundersøgelse på vandhuller til løgfrø\nBeskrivelse af de enkelte projekter/opgaver\nKommunen ejer størstedelen af det store naturområde syd for Herning, Knudmosen. Ca. 2/3 af Knudmosen er forpagtet ud til forskellige dyreholdere, der har afgræsning på området. Flere af forpagtningsaftalerne skal fornys, og i den forbindelse blev en 50 ha stor græsningsfenne oprettet i den vestlige del af Knudmosen med henblik på at etablere helårsgræsning. Formålet med denne plejeform er at skabe plads til større biodiversitet i området. Plejen skal samkøres med brugen, så området fortsat kan være et yndet mål for besøgende.\nDer er i 2021 behov for at færdiggøre detaljer omkring hegnssætningen, samt sikre en god adgang for publikum til arealerne.\nOversigtskort der viser kommunale arealer i Knudmosen\nI 2020 blev en samlet indsats for udvikling af natur og biodiversitet i området omkring Præstbjerg Naturcenter og Plantage igangsat. Indsatsen dækker en række større og mindre tiltag, hvoraf en række blev gennemført i 2020. Det drejer sig om udvidelse af skovvejene, rydning af moseområde, udvikling af skovbryn, sandskrab på heden og udlægning af større sten og stenbunker. Indsatsen der er gennemført i 2020, er afrapporteret i Naturindsatsen 2020, som fremlægges i andet punkt på dette møde.\nEt vigtigt element i udviklingen af biodiversiteten er etablering af helårsgræsning på de lysåbne arealer omkring naturcenteret øst for Skjernvej. Ved at sikre den naturlige dynamik, som helårsgræssende heste og kreaturer kan levere, vil biodiversiteten få de bedste forhold. Indsatsen i 2021 går derfor ud på at få etableret en hegning på ca. 160 ha. Ved at hegne rundt om centerbygning, handicapsti og sø sikres publikum mulighed for fortsat at besøge området uden at være nødt til at gå ind til de græssende dyr.\nOversigtskort der viser den samlede indsats, for Præstbjerg Naturcenter og Plantage. Indhegningen er vist med rød tynd streg vest for Skjernvej\nDer er ved fredningen af Søby Brunkulslejer bevilliget midler til generel pleje i området. Ved gennemførelsen af tiltag til forbedring af publikumsfaciliteter, udsigtspunkter og stier, er der samtidig opstået et øget behov for pleje og vedligehold af arealerne.\nFlere af arealerne i området er svært tilgængelige med maskiner, hvorfor manuel arbejdskraft er nødvendig til f.eks. friholdelse af ørkenlandskaber for opvækst af fyr. Den type arbejde er bekostelig, og derfor planlægges der en ekstra indsats til sikring af udsigter i området.\nOversigtskort der viser fredningen ved Søby Brunkulslejer\nKortlægning af natur i kommunen jf. Grønt Danmarks Kort\nNår den næste kommuneplan vedtages, vil den også omfatte Grønt Danmarkskort (GDK). Grønt Danmarkskort skal danne grundlaget for et sammenhængende nationalt naturnetværk, som alle kommuner skal bidrage til. Grønt Danmarkskort viser, hvor kommunen ser vigtige naturværdier samt muligheder for at skabe naturværdier i en større sammenhæng. Grønt Danmarkskort tager udgangspunkt i Herning Kommunes hidtidige planlægning for naturinteresser. Grønt Danmarkskort viser de områder, hvor naturindsatsen overordnet skal målrettes.\nMed udgangspunkt i Grønt Danmarkskort kortlægges arealer, hvor der mangler viden om naturkvaliteten. Denne viden er nødvendig for at kunne udvikle områderne, så der skabes mere og bedre natur, bedre sammenhænge og for at kunne sikre og øge biodiversiteten. Kortlægningen vil medvirke til en aktuel status på HNV-værdien (High Nature Value). Et areals HNV-værdi er afgørende for, om lodsejere kan opnå plejetilskud på arealerne.\nEffektundersøgelse på løgfrø-vandhuller\nI den sydlige del af kommunen lever en bestand af den sjældne frø løgfrø. Løgfrø er strengt beskyttet efter habitatdirektivet (bilag IV), og den er en ansvarsart i Herning Kommunes naturpolitik. Den er ret kræsen i sit valg af ynglevandhuller. Vandhullerne skal have rent vand, og der må ikke være fisk, som kan æde haletudserne. Samtidig skal der være lysåbent omkring vandhullerne, så solen kan skinne på vandoverfladen og varme vandet op. Desuden skal der være åben, bar jord i nær tilknytning til ynglevandhullerne, så frøerne kan grave sig ned i dagtimerne.\nKommunen har siden 2007 medvirket til etablering af et større antal vandhuller til gavn for løgfrø og andre padder.\nFor at sikre at indsatsen med etablering af vandhuller har den tilsigtede virkning, planlægges en effektundersøgelse af de etablerede vandhuller. Undersøgelsen vil vise, hvilke vandhuller der nu huser løgfrø og andre padder, og eventuelt hvilke plejetiltag der vil være gavnlige for det enkelte vandhul. Det planlægges at undersøge halvdelen af vandhullerne i 2021. Undersøgelse af de resterende vandhuller planlægges til de følgende år.\nOmråder, hvor der er eller har været registreret løgfrø\nForvaltningen anmoder om frigivelse af rådighedsbeløb på 580.000 kr. i 2021 på Serviceområde 04 Grønne områder, Skove og naturområder, nyt stednr., Særlige naturpleje og genopretningsprojekter. Udgiften finansieres af afsat rådighedsbeløb på Serviceområde 04 Grønne områder, stednr. 050099 rådighedsbeløb vedr. diverse anlægsarbejder i 2021.\nat forslag til naturprojekter tages til efterretning\nat der meddeles anlægsudgiftsbevilling og rådighedsbeløb på 580.000 kr. i 2021 på Serviceområde 04 Grønne områder, Skove og Naturområder, nyt stednr., Særlige naturpleje- og genopretningsprojekter 2021\nat udgiften finansieres af det på Serviceområde 04 Grønne områder, stednr. 050099 afsatte rådighedsbeløb på 580.000 kr. i 2021.\n53. Frigivelse af anlægsbevilling til parker og bynære grønne områder 2021\nFrigivelse af anlægsbevilling til parker og bynære grønne områder 2021\nForvaltningen fremlægger forslag til prioritering af det afsatte rådighedsbeløb på 1,686 mio. kr. i 2021 på Serviceområde 04 Grønne Områder, stednr. 020099 Rådighedsbeløb vedr. diverse anlægsarbejder i parker og bynære grønne områder 2021.\nProjekterne bidrager til at opfylde målene i parkpolitikken og til at vedligeholde og renovere byens grønne rum og parker, som ønskes realiseret i 2021.\nForvaltningen anbefaler, at forslag til projekter i 2021 tages til efterretning og frigivelse af rådighedsbeløb godkendes.\nForvaltningen anbefaler, at nedenstående 7 projekter gennemføres i 2021.\nAulum, begrønning i vejprojekter med tilskud fra puljen til forskønnelse i center-, omegns- og landsbyer\nHerning, Styrkelse og sammenbinding af stier omkring Herning\nHerning, Sdr. Anlæg, anlæg af fitnessplads finansieret i samarbejde med fonde 50/50\nLind, Kilen, realisering af udviklingsplan\nLind Hovedgade, forskønnelse med træer\nSunds Søgrunden, realisering af strandpark\nTjørring, Fuglsang Sø, renovering af stier\nAf vedlagte bilag 1 - Anlægsøkonomi 2021 fremgår forvaltningens forslag til prioritering af de afsatte midler i 2021. Prioriteringen afspejler de politiske målsætninger i parkpolitikken, herunder fokus på effektiv drift, samt de ønsker, som forvaltningen modtager fra borgere.\nAnlægsudgiften på i alt 1,686 mio. kr. finansieres af det til formålet afsatte rådighedsbeløb i 2021 på Serviceområde 04 Grønne områder, stednr. 020099 Rådighedsbeløb vedr. diverse anlægsarbejder i parker og bynære grønne områder. Da der er tale om overslagspriser for de enkelte projekter, kan der forekomme ændringer og justeringer på den endelige pris for udførelse af opgaverne. Projekterne søges derfor samlet realiseret inden for den samlede anlægsramme på 1,686 mio. kr.\nat prioriteringen af rådighedsbeløb vedr. diverse anlægsarbejder i parker og bynære grønne områder i 2021 tages til efterretning\nat der meddeles anlægsudgiftsbevilling og tilhørende rådighedsbeløb på 1,686 mio. kr. i 2021 på Serviceområde 04 Grønne områder, nyt stednr. til diverse anlægsarbejder i parker og bynære grønne områder 2021\nat anlægsudgiften finansieres af afsat rådighedsbeløb på 1,686 mio. kr. i 2021 på Serviceområde 04 Grønne områder, stednr. 020099 rådighedsbeløb vedr. diverse anlægsarbejder.\nBILAGBilag 1 - Anlægsøkonomi 2021\n54. Frigivelse af anlægsbevilling til vandområdeplanprojekt i Gindeskov Bæk, Feldborg/Grove\nSagsnr.: 06.02.10-P20-1-20 Sagsbehandler: Michael Gramkow\nFrigivelse af anlægsbevilling til vandområdeplanprojekt i Gindeskov Bæk, Feldborg/Grove\nI vandområdeplan 2015-2021 for vandområdedistrikt Jylland og Fyn er angivet, at der skal ske en indsats for at forbedre den økologiske tilstand i Gindeskov Bæk, som ligger ved Feldborg/Grove ca. 7 km syd for Haderup.\nProjektet er fuldt finansieret via tilskudsordningen for vandløbsrestaurering i tilknytning til Vandområdeplanen. Miljø- og Fødevareministeriet har meddelt Herning Kommune tilsagn om tilskud på 304.257 kr. til forundersøgelsen. Beløbet dækker både udgifter til rådgiver og løn til kommunens medarbejdere.\nKommunen kan søge om udbetaling af tilskuddet, når forundersøgelserne efter planen er gennemført senest den 16. december 2021.\nForvaltningen anbefaler, at der frigives anlægsbevilling til vandområdeprojektet i Gindeskov Bæk.\nIndsats i Gindeskov Bæk\nI Gindeskov Bæk er der udpeget en indsats med genslyngning og udlægning af groft materiale på en vandløbsstrækning på 7,6 km. Formålet er at forbedre gyde- og leveforhold for fisk, da fiskebestanden ikke opfylder den økologiske målsætning i Vandområdeplanen.\nVandløbet ligger syd for Haderup og er en del af Karup Å systemet.\nProjektet gennemføres i to delprojekter, der omfatter henholdsvis forundersøgelse og gennemførsel. Dette dagsordenspunkt omhandler forundersøgelsen, som har til formål at udarbejde beskrivelser af de nuværende forhold, herunder vandføringsevnen i vandløbet samt forslag til restaureringstiltag, konsekvenser af projektet og et overslag på budgettet for realisering, som beskrevet i "Vejledning om tilskud til de kommunale projekter vedrørende vandløbsrestaurering". Der vil være stor fokus på at få beskrevet og illustreret alle påvirkninger afledt af projektets realisering, således at der er et godt grundlag for en dialog med lodsejere og den videre sagsbehandling.\nKortet nedenfor angiver den udpegede projektstrækning på 7,6 km i Gindeskov Bæk.\nMiljø- og Fødevareministeriet har meddelt Herning Kommune tilsagn om tilskud til vandløbsrestaureringsprojekterne på i alt 304.257 kr. til forundersøgelse i forbindelse med et kommende vandløbsrestaureringsprojekt i Gindeskov Bæk. Tilsagnsbeløbet fordeler sig på udgifter på 110.975 kr. til løn til eget personale og 193.282 kr. på udgifter til konsulent og undersøgelser.\nForvaltningen anmoder om anlægsindtægtsbevilling til tilskuddet samt tilhørende anlægsudgiftsbevilling på Serviceområde 04 Grønne områder, nyt stednr. "Vandområdeplansprojekt i Gindeskov Bæk - Forundersøgelse" til udgifter til løn til eget personale samt konsulentarbejde i alt 304.000 kr. til forundersøgelse af et vandløbsrestaureringsprojekt i Gindeskov Bæk.\nUdgifterne til forundersøgelserne finansieres fuldt ud via tilskudsordningen for vandløbsrestaurering i tilknytning til Vandområdeplanen. Herning Kommune kan søge om udbetaling af tilskuddet ved Miljø- og Fødevareministeriet, når forundersøgelserne efter planen er gennemført senest den 16. december 2021.\nat der til tilskuddet meddeles anlægsindtægtsbevilling samt tilhørende rådighedsbeløb på 304.000 kr. i 2022 på Serviceområde 04 Grønne områder, nyt stednr. "Forundersøgelse - vandområdeplansprojekt, Gindeskov Bæk"\nat der meddeles anlægsudgiftsbevilling samt tilhørende rådighedsbeløb på 304.000 kr. i 2021 på Serviceområde 04 Grønne områder, nyt stednr. "Forundersøgelse - vandområdeplansprojekt, Gindeskov Bæk" til forundersøgelsen i Gindeskov Bæk. Udgiften finansieres af tilskuddet.\nBILAGGindeskov Bæk - Tilsagn\n55. Frigivelse af anlægsbevilling til vandområdeplanprojekt i Mølsted Bæk, Haunstrup\nSagsnr.: 06.02.10-P20-2-20 Sagsbehandler: Michael Gramkow\nFrigivelse af anlægsbevilling til vandområdeplanprojekt i Mølsted Bæk, Haunstrup\nI vandområdeplan 2015-2021 for vandområdedistrikt Jylland og Fyn er angivet, at der skal ske en indsats for at forbedre den økologiske tilstand i Mølsted Bæk, som ligger ved Haunstrup ca. 10 km vest for Herning.\nProjektet er fuldt finansieret via tilskudsordningen for vandløbsrestaurering i tilknytning til Vandområdeplanen. Miljø- og Fødevareministeriet har meddelt Herning Kommune tilsagn om tilskud på 255.330 kr. til forundersøgelsen. Beløbet dækker både udgifter til rådgiver og løn til kommunens medarbejdere.\nForvaltningen anbefaler, at der frigives anlægsbevilling til vandområdeprojektet i Mølsted Bæk.\nIndsats i Mølsted Bæk\nI Mølsted Bæk er der udpeget en indsats med hævning af bund og genslyngning på en vandløbsstrækning på 4,5 km. Formålet er at forbedre gyde- og leveforhold for fisk, da fiskebestanden ikke opfylder den økologiske målsætning i Vandområdeplanen.\nVandløbet ligger vest for Herning og er en del af Skjern Å systemet. Den nedre del er grænsevandløb med Ringkøbing-Skjern Kommune og forundersøgelsen udføres i samarbejde med nabokommunen.\nKortet nedenfor angiver den udpegede projektstrækning på 4,5 km i Mølsted Bæk.\nMiljø- og Fødevareministeriet har meddelt Herning Kommune tilsagn om tilskud til vandløbsrestaureringsprojekterne på i alt 255.330 kr. til forundersøgelse i forbindelse med et kommende vandløbsrestaureringsprojekt i Mølsted Bæk. Tilsagnsbeløbet fordeler sig på udgifter på 110.975 kr. til løn til eget personale og 144.355 kr. på udgifter til konsulent og undersøgelser.\nForvaltningen anmoder om anlægsindtægtsbevilling til tilskuddet samt tilhørende anlægsudgiftsbevilling på Serviceområde 04 Grønne områder, nyt stednr. "Vandområdeplansprojekt i Mølsted Bæk - Forundersøgelse". Anlægsbevillingen skal dække udgifter til løn til eget personale samt konsulentarbejde på i alt 255.330 kr. til forundersøgelse af et vandløbsrestaureringsprojekt i Mølsted Bæk.\nat der til tilskuddet meddeles anlægsindtægtsbevilling samt tilhørende rådighedsbeløb på 255.000 kr. i 2022 på Serviceområde 04 Grønne områder, nyt stednr. "Forundersøgelse - vandområdeplansprojekt, Mølsted Bæk"\nat der meddeles anlægsudgiftsbevilling samt tilhørende rådighedsbeløb på 255.000 kr. i 2021 på Serviceområde 04 Grønne områder, nyt stednr. "Forundersøgelse - vandområdeplansprojekt, Mølsted Bæk" til forundersøgelsen i Mølsted Bæk. Udgiften finansieres af tilskuddet.\nBILAGMølsted Bæk - Tilsagn\n56. Frigivelse af anlægsbevilling til vandområdeplanprojekt i Idom Å, Vind Kirkeby\nSagsnr.: 06.02.10-P20-4-20 Sagsbehandler: Michael Gramkow\nFrigivelse af anlægsbevilling til vandområdeplanprojekt i Idom Å, Vind Kirkeby\nI vandområdeplan 2015-2021 for vandområdedistrikt Jylland og Fyn er angivet, at der skal ske en indsats for at forbedre den økologiske tilstand i Idom Å, som ligger mellem Vind Kirkeby og Idom i den nordvestlige del af Herning Kommune.\nProjektet er fuldt finansieret via tilskudsordningen for vandløbsrestaurering i tilknytning til Vandområdeplanen. Miljø- og Fødevareministeriet har meddelt Herning Kommune tilsagn om tilskud på 127.780 kr. til forundersøgelsen. Beløbet dækker både udgifter til rådgiver og løn til kommunens medarbejdere.\nForvaltningen anbefaler, at der frigives anlægsbevilling til vandområdeprojektet i Idom Å.\nIndsats i Idom Å\nI Idom Åer der udpeget en indsats med udlægning groft materiale på en vandløbsstrækning på 5,5 km. Formålet er at forbedre gyde- og leveforhold for fisk, da fiskebestanden ikke opfylder den økologiske målsætning i Vandområdeplanen.\nVandløbet ligger sydvest for Holstebro og er en del af Storå systemet. Den nedre del ligger i Holstebro Kommune, og forundersøgelsen udføres i samarbejde med nabokommunen.\nProjektet gennemføres i to delprojekter der omfatter henholdsvis forundersøgelse og gennemførsel. Dette dagsordenspunkt omhandler forundersøgelsen, som har til formål at udarbejde beskrivelser af de nuværende forhold, herunder vandføringsevnen i vandløbet samt forslag til restaureringstiltag, konsekvenser af projektet og et overslag på budgettet for realisering, som beskrevet i "Vejledning om tilskud til de kommunale projekter vedrørende vandløbsrestaurering". Der vil være stor fokus på at få beskrevet og illustreret alle påvirkninger afledt af projektets realisering, således at der er et godt grundlag for en dialog med lodsejere og den videre sagsbehandling.\nKortet nedenfor angiver den udpegede projektstrækning på 5,5 km i Idom Å. Kommunegrænsen er vist med en sort streg.\nMiljø- og Fødevareministeriet har meddelt Herning Kommune tilsagn om tilskud til vandløbsrestaureringsprojekterne på i alt 127.780,00 kr. til forundersøgelse i forbindelse med et kommende vandløbsrestaureringsprojekt i Idom Å. Tilsagnsbeløbet fordeler sig på udgifter på 88.780 kr. til løn til eget personale og 39.000 kr. på udgifter til konsulent.\nForvaltningen anmoder om anlægsindtægtsbevilling til tilskuddet samt tilhørende anlægsudgiftsbevilling på Serviceområde 04 Grønne områder, nyt stednr. "Vandområdeplansprojekt i Idom Å - Forundersøgelse". Anlægsbevillingen skal dække udgifter til løn til eget personale samt konsulentarbejde på i alt 127.780 kr. til forundersøgelse af et vandløbsrestaureringsprojekt i Idom Å.\nat der til tilskuddet meddeles anlægsindtægtsbevilling samt tilhørende rådighedsbeløb på 128.000 kr. i 2022 på Serviceområde 04 Grønne områder, nyt stednr. "Forundersøgelse - vandområdeplansprojekt, Idom Å"\nat der meddeles anlægsudgiftsbevilling samt tilhørende rådighedsbeløb på 128.000 kr. i 2021 på Serviceområde 04 Grønne områder, nyt stednr. "Forundersøgelse - vandområdeplansprojekt, Idom Å" til forundersøgelsen i Idom Å. Udgiften finansieres af tilskuddet.\nBILAGIdom Å - Tilsagn\n57. Frigivelse af anlægsbevilling til vedligeholdelse af okkeranlæg samt prioritering af indsatsen\nSagsnr.: 06.02.35-G01-1-20 Sagsbehandler: Annika Sundberg Lauridsen\nFrigivelse af anlægsbevilling til vedligeholdelse af okkeranlæg samt prioritering af indsatsen\nØvrige sagsbehandlere: Dagmar Fog Bjerre, Daniel Lindvig, Dan Overgaard, Pia Colstrup\nForvaltningen anmoder om anlægsudgiftsbevilling på 700.000 kr. til vedligeholdelse af okkeranlæg i Herning Kommune. Derudover fremlægges et forslag til prioriteringen af indsatsen med vedligeholdelse af okkeranlæg i kommunen, samt orientering om status på oprensning af okkeranlæg hen over vinteren 2020-2021. Udvalget er tidligere blevet orienteret omkring okkeranlæg på Teknik- og Miljøudvalgets møde den 26. oktober 2020, pkt. 201.\nAnlægsudgiften finansieres af afsat rådighedsbeløb på 700.000 kr. i 2021 på Serviceområde 04 Grønne områder, stednr. 071096 Okkeroprensning - forstærket indsats.\nForvaltningen anbefaler, at der meddeles anlægsudgiftsbevilling på 700.000 kr., og at forslag til prioritering af vedligeholdelse af kommunens okkeranlæg tages til efterretning.\nI efteråret 2020 og vinteren 2021 er anlæggene i Haurkjær, Ndr. og Sdr. afløb Sønderåes, Egebæk, Mosebæk og Bredvig Bæk blevet oprenset. Derudover er det planlagt, at anlægget ved Højsgård Bæk oprenses i februar 2021.\nForarbejdet til oprensningen af okkeranlæg i 2021 er påbegyndt. Der bliver således hen over vinteren lavet besigtigelser af okkeranlæggene og udarbejdet dispensationer fra Naturbeskyttelseslovens §3 samt udarbejdet udbudsmateriale på de anlæg, der forventes at blive oprenset i efteråret 2021.\nDispensation fra Naturbeskyttelsesloven sætter krav om, at arbejdet med oprensningen af anlæggene ikke udføres mellem 1. marts og 15. august, som følge af beskyttelsen af padder. Anlæggene udbydes derfor hen over foråret således, at arbejdet kan igangsættes fra 15. august.\nDer er blevet fastsat en række parametre for prioriteringen af i hvilken rækkefølge okkeranlæggene skal oprenses. Oprensningen af okkeranlæggene er prioriteret ud fra miljømål, rensegrad, den generelle mængde okker i vandløbet samt tilgroning af okkeranlægget.\nDer er forventning om oprensning af 10-12 okkeranlæg i 2021. Listen vil løbende blive opdateret og nye okkeranlæg tilføjet således, at vi er på forkant med arbejdet.\nI forbindelse med budgetforliget 2021-2022 er der afsat henholdsvis 700.000 kr. i 2021 og 700.000 kr. i 2022 til en forstærket indsats i forbindelse med vedligeholdelse af kommunens okkeranlæg.\nDet afsatte rådighedsbeløb på 700.000 kr. i 2021 på Serviceområde 04 Grønne områder, stednr. 071096 Okkeroprensning - forstærket indsats finansierer vedligeholdelse af okkeranlæg.\nForvaltningen anmoder om, at det afsatte rådighedsbeløb i 2021 til vedligeholdelse af okkeranlæg frigives til området.\nForuden denne ekstra anlægsbevilling i 2021 0g 2022 til vedligeholdelse af okkerbassiner er der desuden på Driften under Serviceområde 04 Grønne områder hvert år afsat midler til dette området. Beløbet er i 2021 således på 692.000 kr.\nat forvaltningens forslag til prioritering af vedligeholdelse af kommunens okkeranlæg tages til efterretning\nat der meddeles anlægsudgiftsbevilling på 700.000 kr. i 2021 på Serviceområde 04 Grønne områder, stednr. 071096 Okkeroprensning - forstærket indsats, til vedligeholdelse af okkeranlæg i kommunen\nat anlægsudgiften finansieres af afsat rådighedsbeløb på 700.000 kr. i 2021 samme stednr.\nBILAGPlan for oprensning af okkeranlæg\n58. Frigivelse af anlægsbevilling til renovering af udvendig klimaskærm og indeklimaoptimering i kommunale bygninger\nSagsnr.: 82.07.00-A00-7-20 Sagsbehandler: Rene Frahm Jørgensen\nFrigivelse af anlægsbevilling til renovering af udvendig klimaskærm og indeklimaoptimering i kommunale bygninger\nDer anmodes om frigivelse af rådighedsbeløb på 8 mio. kr. til renovering af udvendig klimaskærm og indeklimaoptimering på kommunale ejendomme.\nI det seneste budgetforlig blev der afsat ca. 40 millioner kroner i 2021-2025 til en række navngivne renoveringer og projekter samt forbedringer af klimaskærme i de kommunale bygninger, primært skoler og daginstitutioner.\nForvaltningen anbefaler, at der udføres følgende forbedringer af klimaskærme og indeklimaoptimering i 2021:\nKølkær Skole, udskiftning af vinduer\nSkalmejeskolen, omfugning af murværk\nArnborg Skole, udskiftning af vinduer\nSørvad - Ørnhøj Skole, udskiftning af ventilation i Ørnhøj\nSkovmyren, Ilskov, udskiftning af tagbelægning\nI budgetforliget blev der givet en prioritering for 2021, hvor etablering af ventilationsanlæg på Skalmejeskolen var prioriteret udført i 2021. Forvaltningen er i forbindelse med gennemgang af investeringsoversigten blevet opmærksomme på, at der i 2023-2024 skal foretages bygningsmæssige ændringer på Skalmejegården (integreret daginstitution i samme bygninger som skolen).\nIfølge det idéoplæg der tidligere er udarbejdet omkring ændringerne på Skalmejegården, så er det planen at der skal foretages flere bygningsmæssige ændringer, der også vil gribe ind i den eksisterende skoledel. Det vil sige, at det ikke kan anbefales at etablere nyt ventilationsanlæg, da det vil betyde at ventilationsopsætning mv. skal ændres igen, når der foretages bygningsmæssige ændringer på Skalmejegården ca. 2 år efter.\nForvaltningen foreslår derfor, at etableringen af ventilation på Skalmejeskolen udskydes, så der er sammenfald mellem de bygningsmæssige ændringer i 2023-2024. Samtidig foreslås der fremrykket projekter vedr. udskiftning af ventilation i Ørnhøj og nyt tag til Skovmyren i Ilskov, der oprindeligt stod for udskiftning i 2022.\nBeløbsmæssigt fordeler de nævnte forbedringer sig således på overslagsniveau:\nKølkær Skole, udskiftning af vinduer, 0,9 mio. kr.\nSkalmejeskolen, omfugning af murværk, 1,85 mio. kr.\nArnborg Skole, udskiftning af vinduer, 0,9 mio. kr.\nSørvad - Ørnhøj Skole, udskiftning af ventilation i Ørnhøj, 3,5 mio. kr.\nSkovmyren, Ilskov, udskiftning af tagbelægning, 0,35 mio. kr.\nDer er ikke lavet udbud på de nævnte renoverings- og forbedringsopgaver, hvorfor de nævnte beløb kan variere, og det fulde rådighedsbeløb på 8 mio. kr. ønskes derfor frigivet. Såfremt der efter afslutningen af ovenstående opgaver er overskydende budget, så vil dette blive benyttet til lignende renoverings- og forbedringsopgaver på kommunale ejendomme.\nat der til renovering af udvendig klimaskærm og indeklimaoptimering meddeles anlægsudgiftsbevilling samt tilhørende rådighedsbeløb på 8 mio. kr. i 2021 på Serviceområde 03 Kommunale Ejendomme, nyt stednr.\nat anlægsudgiften finansieres af afsat rådighedsbeløb på 8 mio. kr. i 2021 på Serviceområde 03 Kommunale Ejendomme, stednr. 011099 12 Renovering af udvendig klimaskærm og indeklimaoptimering.\n59. Foreløbig vedtagelse af tillæg 32 til Herning Kommunes Spildevandsplan 2015-2025 - nye bassiner mm i Hammerum-Gjellerup\nSagsnr.: 06.00.05-P16-2-19 Sagsbehandler: Trine Grud Fisker\nForeløbig vedtagelse af tillæg 32 til Herning Kommunes Spildevandsplan 2015-2025 - nye bassiner mm i Hammerum-Gjellerup\nTillæg 32 til Herning Kommunes Spildevandsplan 2015-2025 udarbejdes, fordi der er behov for en række ændringer i Hammerum og Gjellerup. Blandt andet er der behov for nye regnvandsbassiner og flytning af eksisterende bassin samt ændret opdeling af oplande, tilretninger af eksisterende oplandsafgrænsninger og nye oplandsnavne.\nForvaltningen anbefaler, at tillæg 32 foreløbig vedtages.\nHerning Vand har anmodet Herning Kommune om at lave et tillæg til spildevandsplanen for Hammerum og Gjellerup. Tillægget skal bl.a. gøre det muligt at etablere flere nye regnvandsbassiner i området end den nuværende planlægning lægger op til. Ud over ændringer vedr. regnvandsbassiner er der også brug for at lave en række andre rettelser i både Hammerum og Gjellerup for at berigtige forhold, strømline nummereringen af oplande m.v.\nTillægget består af en tekstdel samt oplandskort, udløbsskemaer og oplandsskemaer (bilag 1 og bilag 1.1 – 1.5)\nBemærk at tillæg 32 behandles sideløbende med tillæg 33, der omhandler de specifikke ændringer, der skal ske i spildevandsplanen, som følge af Statens Vandområdeplaner 2015-2021.\nTillæg 32 indeholder følgende ændringer:\nPlacering af et nyt regnvandsbassin på matr. 10h, Birk By, Gjellerup (vest for Fastrupvej) for opland Y07-1.P (se ”1” på kort nedenfor).\nFlytning af et planlagt regnvandsbassin fra Egetæppers matrikel 3e, Birk By Gjellerup til Egetæppers matrikel 5a, Hammerum By, Gjellerup. Projektet indebærer anlæg af et forbassin ved Silkeborgvej og en åben vandvej (grøft), der leder vandet mod nord til regnvandsbassin ved Hammerum Bæk (se ”2” på kort nedenfor). Herning Vand har været i dialog med Egetæpper om projektet.\nEtablering af en grøft i det grønne bælte mellem Industrivej Syd og Silkeborgvej (matr. 3ay og 3au, Birk By, Gjellerup samt 1il, Hammerum By, Gjellerup). En del af grøften skal benyttes til håndtering af ekstremregn. Det skal undersøges nærmere, hvordan grøften kan placeres og udformes (herunder hvilken dybde og bredde den skal have) pga. bevaringsværdige træer, som vokser i det grønne bælte. Ligeledes kræves grundejernes accept af projektet for at realisere det (se ”3” på kort nedenfor).\nPlacering af et nyt regnvandsbassin med tilhørende udløb for opland Y08 på matrikel 7b, Gjellerup By, Gjellerup - den grønne kile mellem Hammerum og Gjellerup (se ”4” på kort nedenfor).\nUdvidelse af bassin for opland X06 og X06-1. Bassinet fungerer på nuværende tidspunkt som kombineret regnvandsbassin og "sparebassin". Bassinet modtager regnvand fra opland X06 og - i tilfælde af kraftig regn - opspædet spildevand fra opland X06-1, hvor kloakkerne ikke er separeret endnu. Separering forventes inden udgangen af 2026. Bassinet vil til den tid blive ændret til udelukkende at fungere som regnvandsbassin. I den forbindelse planlægges det udvidet mod vest til Herning Vands matrikel 20a, Gjellerup By, Gjellerup (se ”5” på kort nedenfor).\nPlacering af nyt regnvandsbassin for opland Y16 på Herning Vands matrikel 5af, Hammerum By, Gjellerup (se ”6” på kort nedenfor).\nEn række oplande er blevet delt i to eller flere oplande, eller de har fået et nyt navn, og der er oprettet flere nye oplande. I bilag 1 er der en detaljeret oversigt over alle rettelserne, hvor det i et skema er angivet hvilke oplande, der er blevet til hvilke og begrundelsen for det.\nOplandsgrænserne for nogle kloakoplande er blevet rettet til, så de passer til de faktisk forhold. Tilsvarende er et udløb fra et eksisterende bassin flyttet, så kortet nu anviser den faktiske placering.\nBassiners afløbstal og overløbshyppighed er opdateret i skemaerne\nDen naturlige recipient for regnvand fra hele området er Hammerum Bæk. Hammerum Bæk er hydraulisk belastet, og den aktuelle tilstand jf. Statens Vandområdeplaner er ”moderat økologisk tilstand”. Miljømålet for Hammerum Bæk er ”god økologisk tilstand”. Tilstand og miljømål for vandløb grupperes i 5 trin: dårlig - ringe - moderat - god og høj.\nDe nye regnvandsbassiner skal bl.a. etableres efterhånden som de fælleskloakerede områder i Hammerum og Gjellerup bliver separeret, og der anlægges ny regnvandskloak. Regnvandet fra fælleskloakerede områder bliver for nuværende ledt til Herning renseanlæg og udledes dermed til Herningsholm Å. Udledningen af regnvandet flyttes derfor opstrøms i vandløbssystemet, når de nye regnvandsbassiner i Hammerum/Gjellerup-området er etableret, men omvendt kommer udledningerne til at være, hvor de mere naturligt hører hjemme.\nGrøfter og regnvandsbassiner sikrer forsinkelse og rensning af regnvandet, inden det ledes ud i Hammerum Bæk, og det forventes derfor ikke, at de nye udledninger vil give anledning til øget hydraulisk belastning eller væsentligt øget næringsstofbelastning af bækken. I forbindelse med ansøgningerne om udledningstilladelse skal der dog laves en vurdering af den hydrauliske kapacitet af Hammerum Bæk i forhold til merbelastningen fra de nye regnvandsbassiner.\nGrøfter optages i spildevandsplanen som spildevandstekniske anlæg, som Herning Vand skal drifte og vedligeholde, dog skal Herning Kommune vedligeholde den del af grøften, der skal anvendes til ekstremregn. Grøfter anlægges og udformes under hensyntagen til bevaringsværdige træer og andre lokale hensyn, evt. med et snoet forløb.\nat tillæg 32 til Herning Kommunes spildevandsplan foreløbig vedtages.\nBILAGBilag 1.1. Kort\nBILAGBilag 1.2 Udløbsskema Hammerum\nBILAGBilag 1.3. Oplandsskema Hammerum\nBILAGBilag 1.4. Udløbsskema Gjellerup\nBILAGBilag 1.5 Oplandsskema Gjellerup\nBILAGBilag 1 Tillæg 32 til Herning Kommunes spildevandsplan 2015-2025 - Hammerum og Gjellerup\n60. Foreløbig vedtagelse af tillæg 33 til Herning Kommunes Spildevandsplan 2015-2025 - Hammerum/Gjellerup, krav i vandområdeplaner\nSagsnr.: 06.00.05-P16-8-20 Sagsbehandler: Trine Grud Fisker\nForeløbig vedtagelse af tillæg 33 til Herning Kommunes Spildevandsplan 2015-2025 - Hammerum/Gjellerup, krav i vandområdeplaner\nHerning Vand ønsker et tillæg til spildevandsplanen for en del af Hammerum og Gjellerup. Baggrunden for tillægget er, at der skal gennemføres flere tiltag på kloaksystemet i området for at opfylde kravet til Statens Vandområdeplaner 2015-2021. En nærmere planlægning har vist, at der er behov for en ændring i spildevandsplanen for at de ønskede tiltag kan gennemføres.\nForvaltningen anbefaler, at tillæg 33 foreløbig vedtages.\nI Statens Vandområdeplaner for 2015-2021 er der udpeget en række punktkilder, hvor der skal ske en indsats. Der er bl.a. udpeget punktkilder i Hammerum/Gjellerup området, hvor der udledes opspædet spildevand fra overløbsbygværker og sparebassiner. Dette tillæg til spildevandsplanen omhandler den indsats, der skal ske for at opfylde kravene i vandområdeplanerne for punktkilder til Hammerum Bæk (se bilag 1 og 1.1-1.3). Indsatserne skal gennemføres inden den 22. december 2021.\nHerning Kommune og Herning Vand har i et tæt samarbejde planlagt hvilke indsatser, der skal gennemføres, for at opfylde kravene i vandområdeplanerne. Indsatserne er beskrevet herunder.\nUdløb Y14 UL1\nEt overløbsbygværk i den nordlige del af Hammerum aflaster ca. 5-6 gange om året til Hammerum Bæk, dvs. at der ca. 5-6 gange årligt udledes opspædet spildevand fra bygværket til bækken (se ”1” på kortet). Udløbet nedlægges inden 22. december 2021, og der etableres i stedet et sparebassin. Det kan opsamle og forsinke vandet inden det ledes videre til den afskærende ledning, som løber til Herning Renseanlæg.\nSparebassinet etableres på Herning Vands matrikel 5af, Hammerum By, Gjellerup. Det vil være et tørt bassin, som kun indeholder opspædet spildevand i forbindelse med større regnhændelser og i tømmeperioden kort herefter. Herning Vand vil tilstræbe at udforme bassinet og evt. afskærme det, så det ikke er til gene for omgivelserne. Bassinet bliver enten etableret som et jordbassin eller som et støbt bassin. Bassinet etableres som et midlertidigt bassin og vil være i fuld funktion fra ultimo 2021 til forventeligt primo 2024. Herefter vil mængden af regnvand, som ledes til bygværket, blive reduceret pga. separering i den nordlige del af Hammerum. Efter 2024 vil bassinet stadig være i funktion, men sjældnere. Når der er fuldt separeret, både i vejen og på privat grund, vil bygværket og sparebassinet blive fjernet. Dette forventes at kunne ske i 2025.\nDet forventes ikke, at bassinet vil give lugtgener, men hvis det sker, forventes det kun at være i forbindelse med, at der er vand i bassinet, hvilket vil være få gange om året i en periode på ca. 3 år.\nEt eksisterende sparebassin modtager opspædet spildevand fra opland X03 og regnvand fra opland X06. De to oplande ligger begge i Gjellerup. Fra sparebassinet udledes til Hammerum Bæk via udløb nr. X06RUL1 (se ”2a” på kortet).\nUdløbet nedlægges inden den 22. december 2021. Vandet fra sparebassinet vil i stedet for blive ledt til den afskærende ledning, som løber til Herning Renseanlæg. Udløb X03 UL1, som løber til sparebassinet, vil i den forbindelse også blive ledt til Herning Renseanlæg (se ”2b” på figur 1).\nSparebassinet har ligget i området i mange år, og den planlagte indsats, hvor udløbet føres til Herning renseanlæg frem for at udlede til Hammerum Bæk forventes ikke at give anledning til nogen form for ændringer i negativ forstand for folk, der færdes i nærheden af bassinet.\nOpland X03 forventes separeret i perioden 2023-2026. Derefter bliver sparebassinet ombygget til et almindeligt regnvandsbassin, og der bliver igen etableret udløb til Hammerum Bæk.\nUdløb Y07 UL1\nEt eksisterende sparebassin modtager opspædet spildevand fra opland Y07 og regnvand fra opland Y06, som begge ligger i Hammerum. Fra bassinet udledes via udløb nr. Y07 UL1 (se ”3” på kortet). Udløbet nedlægges inden den 22. december 2021. Vandet fra sparebassinet vil i stedet blive ledt til den afskærende ledning, som løber til Herning Renseanlæg.\nNår opland Y07 er blevet separeret (i 2024-2027), vil sparebassinet blive ombygget og sammenbygget med regnvandsbassinet for opland X02, som ligger lige ved siden af. Regnvandsbassinet for opland X02 vil hermed blive udvidet og etableret efter gældende standarder for regnvandsbassiner. Der vil til den tid kun være regnvand fra opland X02 i bassinet. Regnvand fra opland Y07 vil blive håndteret i andet bassinanlæg syd for Hammerum Bæk. Alle regnvandsbassiner får udløb til Hammerum Bæk.\nDer laves en række ændringer af oplandsnumre, oplandsgrænser og placering af bassiner i Hammerum og Gjellerup, men disse er af tekniske og praktiske årsager medtaget i et særskilt tillæg, som udarbejdes sideløbende med dette. Se tillæg 32 til spildevandsplanen.\nVurdering i forhold til udledninger fra nye bassiner og bassiner som skal udbygges, når kloakkerne er færdigsepareret i Hammerum og Gjellerup (og der dermed ikke længere vil være nogle overløb af opspædet spildevand) fremgår af tillæg 32 og berøres derfor ikke yderligere i dette tillæg.\nRecipient for Herning renseanlæg (som i en periode på nogle få år vil modtage opspædet spildevand fra de tre beskrevne overløb i Hammerum) er Herningsholm Å. Den aktuelle tilstand for Herningsholm Å er ”moderat økologisk tilstand”.\nHammerum Bæk ligger opstrøms Herningsholm Å. Vandet fra Hammerum Bæk løber dermed naturligt til Herningsholm Å. Hydraulisk vurderes det at være uden betydning for Herningsholm Å, at der i en periode på nogle få år bliver en merudledning fra renseanlægget pga. tilførslen af opspædet spildevand fra de tre overløb i Hammerum, som i dag udledes i Hammerum Bæk. Miljømæssigt er det også en fordel, at det opspædede spildevand ledes ind på renseanlægget i stedet for at blive udledt i Hammerum Bæk. Dette vil bidrage positivt til målopfyldelse i Hammerum Bæk.\nat tillæg 33 til Herning Kommunes spildevandsplan foreløbig vedtages.\nBILAGBilag 1.1 Udløbsskema Hammerum\nBILAGBilag 1.2 Udløbsskema Gjellerup\nBILAGBilag 1 Tillæg 33 til Herning Kommunes spildevandsplan 2015-2025\nBILAGBilag 1.1 Kortbilag Hammerum/Gjellerup\n61. Foreløbig vedtagelse af tillæg 34 til Herning Kommunes Spildevandsplan 2015-2025 - Vildbjerg, krav i vandområdeplaner\nSagsnr.: 06.00.05-P16-9-20 Sagsbehandler: Jakob Damgaard Frederiksen\nForeløbig vedtagelse af tillæg 34 til Herning Kommunes Spildevandsplan 2015-2025 - Vildbjerg, krav i vandområdeplaner\nHerning Vand ønsker et tillæg til spildevandsplanen for en del af Vildbjerg. Baggrunden for tillægget er, at der skal gennemføres tiltag på kloaksystemet i området for at opfylde kravet til Statens Vandområdeplaner 2015-2021. En nærmere planlægning har vist, at der er behov for en ændring i spildevandsplanen, for at det ønskede tiltag kan gennemføres.\nForvaltningen anbefaler, at tillæg 34 foreløbig vedtages.\nI Statens Vandområdeplaner 2015-2021 er udpeget en række punktkilder, hvor der skal ske en indsats, bl.a. én punktkilde til Rødding Å. Dette tillæg til spildevandsplanen omhandler den indsats, der skal ske for at opfylde kravene i vandområdeplanerne for Rødding Å (se bilag 1 og 1.1). Indsatserne skal gennemføres inden udgangen af 2021.\nHerning Kommune og Herning Vand har i et tæt samarbejde planlagt hvilken indsats, der skal gennemføres, for at opfylde kravene i vandområdeplanerne. Indsatsen er beskrevet herunder.\nÆndring for udløb V2501UD\nOverløbsvand fra opland V03V og overfladevand fra opland V25V løber i dag uforsinket til Rødding Å via udløb V2501UD (se figur 1). For at opfylde kravet til vandområdeplanerne etableres et sparebassin, som kan opsamle og forsinke vandet inden det ledes videre til den afskærende ledning, som løber til Vildbjerg Renseanlæg\nSparebassinet etableres på matrikel 1b, Lysgård, Vildbjerg. Det vil være et tørt bassin der tætnes, så udsivning af overløbsvand undgås. Bassinet hegnes ind så uvedkommende færdsel undgås. Bassinet vil kun indeholde opspædet spildevand i forbindelse med større regnhændelser og i tømmeperioden kort herefter. Bassinet vil i en del tilfælde modtage almindeligt rent overfladevand fra opland V25V.\nBassinet etableres inden 22. december 2021 som en midlertidig foranstaltning indtil opland V03V er separeret. Det vil være i fuld funktion fra ultimo 2021 til forventeligt 2026. Separeringen af oplandet forventes udført i årene 2023-2024, hvilket betyder at boligejerne i oplandet skal have udført separering på egen grund i løbet af 2025. Herefter vil sparebassinet blive oprenset, uddybet og lagt sammen med det eksisterende regnvandsbassin med udløb V2901UD.\nDet forventes, at lugtgener fra bassinet vil være i begrænset omfang, da overløbsvand fra bygværket bliver blandet sammen med overfladevandet fra opland V25V og herved bliver stærkt fortyndet. Eventuelle lugtgener forventes kun at forekomme, når der har været overløb fra opland V03V. I langt de fleste tilfælde, vil der kun være almindeligt rent overfladevand fra opland V25V i bassinet.\nDen naturlige recipient for regnvand er Rødding Å. Rødding Å er hydraulisk belastet, og den aktuelle tilstand jf. Statens Vandområdeplaner er ”dårlig økologisk tilstand”. Miljømålet for Rødding Å er ”god økologisk tilstand”. Tilstand og miljømål for vandløb grupperes i 5 trin: dårlig - ringe - moderat - god og høj.\nRecipient for Vildbjerg renseanlæg, som i en periode på nogle få år vil modtage overløbsvand fra overløbsbygværket til opland V03V og overfladevand fra opland V25V, er Rødding Å, men umiddelbart syd for rensningsanlægget overgår denne til Vorgod Å. Den aktuelle tilstand for Vorgod Å er ”god økologisk tilstand”. Miljømålet for Vorgod Å er ”god økologisk tilstand”.\nRødding Å ligger opstrøms Vorgod Å. Vandet fra Rødding Å løber dermed naturligt til Vorgod Å. Hydraulisk vurderes det at være uden betydning for Vorgod Å at der i en periode på nogle få år bliver en merudledning fra renseanlægget pga. tilførslen af overløbsvand fra overløbsbygværket og overfladevandet, som i dag udledes opstrøms i Rødding Å. Miljømæssigt er det også en fordel, at det opspædede spildevand ledes ind på renseanlægget i stedet for at blive udledt opstrøms i Rødding Å. Dette vil bidrage positivt til målopfyldelse i Rødding Å.\nat tillæg 34 til Herning Kommunes spildevandsplan foreløbig vedtages.\nBILAGBilag 1.1 Udløbsskema for Vildbjerg\nBILAGBilag 1 Tillæg 34 til Herning Kommunes spildevandsplan 2015-2025 for Vildbjerg\n62. Projekt Styrkelse af den kommunale alkoholbehandling af dobbeltbelastede\nProjekt Styrkelse af den kommunale alkoholbehandling af dobbeltbelastede\nMisbrugscenter Herning har ansøgt satspuljen og modtaget en 2-årig bevilling på i alt 777.484 kr. fra Sundheds- og Ældreministeriet, til anvendelse inden udgangen af 2021, i projektet "Styrkelse af den kommunale alkoholbehandling af dobbeltbelastede". Bevillingen anvendes til døgnbehandlingstilbud af dobbeltbelastede. Dobbeltbelastede er personer med alkoholmisbrug og psykiske problemstillinger.\nMisbrugscenter Herning ønsker med denne bevilling at indgå i et tæt samarbejde med døgnbehandlingsstedet Sydgården i Haderslev og dermed videreføre det gode samarbejde, omkring optimering af døgnbehandlingsindsatsen til dobbeltbelastede, fra et lignende projekt i perioden 2016-2019. Døgnbehandlingsstedet er udvalgt, grundet den behandlingsmæssige tilgang og professionalisme, som behandler personlighedsforstyrrelser som en integreret del af misbrugsbehandlingen (schema terapi).\nKonkret vil midlerne blive anvendt til 12 ugers behandling til 2 borgere i 2020 og 12 ugers behandling til 2 borgere i 2021. Forventningen er, at flere borgere formår at opnå et vedvarende alkoholstop og dermed også opnår en bedre effekt af den psykiatriske behandling.\nDer er ansøgt om et samlet beløb på 1.188.000 kr., og der er fra Sundheds- og Ældreministeriet modtaget tilsagn om i alt 777.484 kr. fordelt over en 2-årig periode. Tilskuddet til projektet er fordelt med 408.450 kr. i 2020 og 369.034 kr. i 2021, men da der ikke længere kan foretages bevillingsmæssige ændringer i 2020, vil hele tilsagnet skulle placeres på år 2021.\nI 2020 er der afholdt udgifter for 377.510,40 kr. i projektet ligesom tilskuddet for 2020 på kr. 408.450 kr. er modtaget i november 2020. Begge dele vil blive overført til 2021, hvor den bevillingsmæssige ændring kan foretages.\nat der meddeles henholdsvis en indtægts- og udgiftsbevilling på 0,777 mio. kr. i 2021 til projekt "Styrkelse af den kommunale alkoholbehandling af dobbeltbelastede" på Serviceområde 17 Forsørgelse og Beskæftigelse, funktion 05.38.44, stednr. 544005.\n63. Decisionsskrivelse vedrørende beretning om revision af socialregnskaber 2019\nSagsnr.: 00.00.00-P19-1415-11 Sagsbehandler: Vinni Guldhammer\nDecisionsskrivelse vedrørende beretning om revision af socialregnskaber 2019\nBeskæftigelsesudvalget har den 24. juni 2020 behandlet Herning Kommunes revisionsberetning nr. 19 af 15. juni 2019 vedrørende revision af de sociale udgifter, der omfatter statsrefusion mv.\nStyrelsen for Arbejdsmarked og Rekruttering har nu på vegne af Beskæftigelsesministeriet udarbejdet og fremsendt konklusion på gennemgangen af revisionsberetningen.\nHvert år, når revisionen er færdig, afgiver de en revisionsberetning, som er afklaret med den administrative ledelse. Herefter bliver den behandlet i Byrådet og efterfølgende bliver revisionsberetningen sendt til ministeriet. Når de har gennemgået beretningen og Byrådets behandling, fremsender de decisionsskrivelsen og det politiske niveau orienteres om denne.\nStyrelsen for Arbejdsmarked og Rekruttering har gennemgået de dele af revisionsberetningen for 2019, der vedrører forvaltning og udbetaling af ydelser og tilskud omfattet af statstilskud på Beskæftigelsesministeriets område.\nStyrelsen bemærker, at det er utilfredsstillende, at der er revisionsbemærkning omkring, at Herning Kommune vedrørende udbetaling og beregning af fleksløntilskud ikke har efterlevet kravet om at indhente oplysninger om normalløn fra arbejdsgiver. Ligeledes vurderer styrelsen, at det er utilfredsstillende, at der er et forbehold om, at kommunen har indberettet for højt Beboerindskudslån i forhold til den underliggende dokumentation.\nMinisteriet og Styrelsen går ud fra, at de initiativer, som kommunen har iværksat, vil forbedre sagsbehandlingen på området, og at status for effekten af initiativerne vil fremgå af næste års beretning.\nHerning Kommune havde forud for revisionsgennemgangen ændret arbejdsgangen, så kravet om indhentelse af oplysninger om normalløn blev efterlevet, men fejlen bestod i, at kommunen ikke af egen drift havde genoptaget og genberegnet sager 3 år tilbage på baggrund af en principafgørelse fra Ankestyrelsen. Dette er der efter revisionens besøg rettet op på, idet kommunen har reguleret de løbende sager i 2020, og foretaget regulering i fleksjobsagerne fra 2017, 2018 og 2019. Der har været tale om beregninger, der blandt andet vedrører afsluttede sager, sager hvor der har været arbejdsgiverskifte og løbende sager. Alt i alt er 1387 sager gennemgået, hvoraf lidt under halvdelen har skullet omberegnes og efterreguleres. Disse reguleringerne er afsluttet i efteråret. Den samlede økonomiske betydning for Herning Kommune beløber sig til 4,872 mio. kr. Det beløb består af efterudbetalinger for 3,536 mio. kr. til borgere, som på grund af fejlen har fået for lidt udbetalt, hvilket giver en kommunal nettoudgift på 2,148 mio. kr. efter hjemtagelse af statsrefusion. Andre borgere har derimod fået 2,725 mio. kr. for meget udbetalt, som ikke kan kræves tilbagebetalt.\nat Økonomi- og Erhvervsudvalget indstiller sagen til godkendelse i Byrådet.\nBILAGHerning Kommune - decisionsskrivelse\n64. Godkendelse af indtægts- og udgiftsbevilling til fremmødeprojekt på Valdemarskolen\nSagsnr.: 27.00.00-G01-2-21 Sagsbehandler: Mette Siig Wemmelund\nGodkendelse af indtægts- og udgiftsbevilling til fremmødeprojekt på Valdemarskolen\nØvrige sagsbehandlere: Grethe Wilmoes, Helle Aarø-Hansen\nHerning Kommune har fået tilsagn fra Socialstyrelsen om tilskud på 3.535.610 kr. i perioden 2021-2023. Tilskuddet er målrettet en særlig fraværsindsats for socialt udsatte samt børn og unge med udviklings- og opmærksomhedsforstyrrelser (det specialiserede område). En gruppe af børn og unge, hvor risikoen for at udvikle et problematisk skolefravær er særligt stor. I den forbindelse har Valdemarskolen og PPR indgået et partnerskab for at udvikle en særlig fraværsindsats for målgruppen.\nIndtægts- og udgiftsbevillingen på 1.135.000 kr. i 2021, 1.146.000 kr. i 2022 samt 1.255.000 kr. i 2023 søges godkendt.\nHerning Kommune har modtaget midler fra Socialstyrelsens ansøgningspulje om Model for samarbejde og indsatser til børn og unge med bekymrende skolefravær. En pulje, der fokuserer på socialt udsatte samt børn og unge med udviklings- og opmærksomhedsforstyrrelser.\nI den forbindelse har PPR og Valdemarskolen indgået et partnerskab i arbejdet med at modne en indsatsmodel for begyndende- og/eller problematisk skolefravær eller skolevægringsadfærd hos målgruppen. Indsatsmodellen tager udgangspunkt i en helhedsorienteret indsats i barnets kontekst.\nBekymrende og problematisk skolefravær kan have mange årsager og dermed mange løsninger. Derfor kan vi ikke arbejde med en one-size-fits-all indsats i fraværssager. Der er derimod behov for at skabe et tæt og koordineret samarbejde mellem de mange forskellige aktører, der skal arbejde sammen om at få barnet/den unge tilbage i skolen. En samarbejdsmodel kan skabe en systematisk tilgang til både opsporing, afdækning og inddragelse. Derudover muliggøres forskelligartede indsatser, hvilket der er behov for.\nProjektet står på fundamentet af de eksisterende fraværsindsatser i Herning Kommune, hvorfor det sammentænkes med Fraværssystematikken samt gode erfaringer fra andre fraværsprojekter.\nProjektets målgruppe afgrænses til elever i 0.-10. klasse med begyndende- og/eller problematisk skolefravær eller skolevægringsadfærd, der visiteres eller er visiteret til Herning Kommunes specialskole, Valdemarskolen. Et stabilt fremmøde i skolen er særligt vigtigt for denne målgruppe i relation til at opnå et hverdagsliv, der er så tæt på det almene som muligt.\nAt børn og unge, der deltager i indsatsen, øger deres fremmøde i skolen\nAt børn og unge, der deltager i indsatsen, opnår øget trivsel og mestring\nAntallet af skolevægrende elever på Valdemarskolen reduceres\nAntallet af elever på reduceret skema mindskes\nAt barnet og familien oplever sig inddraget i indsatsen på en meningsfuld måde\nDer arbejdes målrettet med inddragelse af barnets stemme i forløbet\nAt der opbygges en systematisk praksis for opsporing og afdækning af årsager til skolefravær og skolevægring.\nTværprofessionelt samarbejde understøtter en koordineret indsats.\nIndsatserne i projektet vil være forskelligartede og kan både rettes mod barnet og det omgivende miljø. Derfor vil der lægges vægt på, at de indsatser, der bringes i spil, ikke retter sig snævert til barn eller familie, men i særlig grad også rettes til skolen og det faglige læringsmiljø. Herunder også de sociale fællesskaber, som barnet/den unge er en del af.\nEn særlig indsats, vi ønsker at afprøve via dette projekt, er ”det tomme klasselokale”. Tanken er, at børn med bekymrende fravær visiteres til en særlig ikke-fysisk klasse. Her vil der kobles et særligt fraværsteam til eleverne, bestående af en læreruddannet ressourceperson (ansat på Valdemarskolen), en psykolog samt en fremskudt socialrådgiver (ansat i PPR). I fællesskab skal fraværsteamet hjælpe de fraværende børn tilbage i skole via individuelt tilrettelagte indsatser.\nDer er bevilliget midler til følgende poster:\nTilskud til serviceområde 12 (Valdemarskolen):\nTilskud til serviceområde 16 (PPR):\nPå serviceområde 12 fordeler tilskuddet sig med 448.091 kr. i 2021, 459.021 kr. i 2022 samt 568.311 kr. i 2023. På serviceområde 16 fordeler tilskuddet sig med 686.729 kr. årligt i 2021, 2022 og 2023.\nat der meddeles en udgiftsbevilling og tilsvarende indtægtsbevilling til serviceområde 12 på 448.000 kr. i 2021, 459.000 kr. i 2022 og 568.000 kr. i 2023 samt til serviceområde 16 på 687.000 kr. årligt i 2021, 2022 og 2023.\nSagsnr.: 81.03.00-G01-2494-14 Sagsbehandler: Michael Hjorth Poulsen\n66. Byrådets Idrætslederpris 2021\nSagsnr.: 00.05.07-G01-5-20 Sagsbehandler: Aase Andersen\nByrådets Idrætslederpris 2021\n67. Salg af areal ved Bryggergade og Dalgasgade i Herning\nSalg af areal ved Bryggergade og Dalgasgade i Herning\n68. Salg af mindre areal i Ørnhøj\nSagsnr.: 82.01.00-G10-1-20 Sagsbehandler: Peter Vallentin\nSalg af mindre areal i Ørnhøj\n69. Salg af ejendom\nSagsnr.: 13.06.02-G01-4-20 Sagsbehandler: Anne Mette Skjærlund Knudsen\n70. Salg af areal\n71. Salg af grunde\nSagsnr.: 13.06.02-Ø54-22-21 Sagsbehandler: Annette Nielsen\nSagsnr.: 24.00.00-I04-1-21 Sagsbehandler: Steen Dahl Pedersen